Diplomatic Magazine | بڕیاری دادگای یەکێتیی ئەوڕوپا لەبارەی نایاساییبونی دانانی پەکەکە لە لیستی تیرۆردا\nلێکدانەوەکانی دوو حقووقزانی کورد مەحموود شاکار و شاهین توجەر\nوەرگێڕانی: حەسەن قازی\nبەشێک لە بەرنامەی 'ئوێزگور گوێندەم" لە تێلێڤیزۆنی میدیا هابەر ( بە زمانی تورکی) یەکشەمە شەو ١٨ی نۆامبری ٢٠١٨ سەبارەت بە بڕیاری دادگەی گشتی ژمارە ٣ی یەکێتیی ئوڕووپا ( دیوانی عەداڵەت) لەمەڕ پووچەڵ کردنەوەی زەمینەی حقووقی دانانی ناوی پ.ک.ک لە لیستی ڕێکخستنە تێڕۆریستییەکاندا. مۆدێڕاتۆر: سەلیم گونەنج\nسەلیم گونەنج : یەکەم موڕاجەعە لە ١٠ی فێورییەی ٢٠١٤ دا کرا ؟مەحموود شاکار: بەڵێ. لە دژی ئەو لیستە بە ووردی لە١ی مای ٢٠١٤ دا موڕاجەعە بە دادگە کرا، یانی ئەو دواخوازە لە ١ی مای ٢٠١٤ لە مەحکەمە کرا و ئعتراز کرا و دۆز کرایەوە. بە دوای ئەوە دا هەر شەش مانگ جارێک درێژ کرایەوە و دیسان ئعتراز کرا بەو درێژ کردنەوانە و بە دوای ئەوە دا ئەو ئعترازە شێوەی دۆسییەی بەخۆیەوە گرت وا بزانم تا ١ی ی ئووتی ٢٠١٧ تا کاتی دوایین لیست. لە دژی ئەو لیستەش ئعتراز کرا. لە ١٦ی ئاوریلی ٢٠١٨ مەحکەمە لە لووگزامبورگ دانیشتنێکی ڕێک خست ، مەحکەمە گوێی لە قسەکانی ( زارەکی) هەر دوو لا گرت . پرسیاری لە هەر دوولا کرد و هەر دوو لا ووڵامیان داوە و لە جێدا لەوێ پێواژۆی دۆزەکە کۆتایی هات. لە ١٦ی ئاوریلی ٢٠١٨ دا مەحکەمە ڕایگەیاند بەلەبەرچاو گرتنی ئەو ماوەیەی کە لە داوخوازی پێڕاگەیشتن تێ پەڕێوە ئیدی دەبێ دۆسییەکە یەکلا کاتەوە و بڕیار بدا. مەحکەمە گوتی ناچارم دۆسییەکە کۆتایی پێ بدەم چونکە دەبێ بڕێار بدەم ، و دواجار ئەوە سەرەتی پێدانی مەحکەمە بوو یانی درێژە کێشانی دۆزەکە لە نێوان ساڵی ٢٠١٤ تا ٢٠١٧ ، چونکە هەتا لیست تازە کرابایەوە و ئعترازی پێ کرا با پێواژۆی دادگەش درێژتر دەبووەوە دواجار مەحکەمە لە مەڕ ساڵانی نێوان ٢٠١٤ تا ٢٠١٧ی ئەو دۆسییەیە بڕیاری خۆی دا .\nسەلیم کونەنج: دیارە وا بزانم ئەوە لە ڕووی حقووقییەوە بە هێند وەرناگیرێ.؟\nلە ساڵی ٢٠٠٤ بۆ دواخوازی پووجەڵ کردنەوەی بڕیارەکە دۆزێک کرایەوە ، و بە درێژ بوونەوەی دۆزەکە لەبەر ئەوەی کە هەر شەش مانگ جارێک لیستەکە تازە دەکرایەوە ، هەر شەش مانگەی جارێک بە دژی بڕیارە نوێیەکە ئعتڕاز کرا و لە تاریخی دانیشتنە دا لە ١٨ی ئاوریلی ٢٠١٨ دادگە ئیدی بڕیارێکی دا و بۆ گەیشتن بە بڕیارێک ، دوایین بڕیاری کە پووچەڵ کراوەتەوە ئی ساڵی ٢٠١٧ یە. لە بەڕ ئەو بڕیارەی کە داویە بڕیارەکانی دواتری پووچەڵ نەکردووەتەوە دەنا دادگە لە ساڵی ٢٠١٤ دوو بڕیار، ٢٠١٥ ، ٢٠١٦ ، ٢٠١٧ لە سەر یەک ١١ بڕیاری پووچەڵ کردەوە واتە ئەو ماوانەش کە بڕیارەکە درێژ کرابووەوە. دوا جار داوخوازی پارێزەرەکان بۆ پووچەڵ کردنەوەی بڕیارەکان هەموویان لەلایەن دادگەوە قەبووڵ کران . مڕۆڤ بییەوێ و نەیەوێ ئەو پرسیارەی بە زەین دا دێ، ئەویش ئەوەیە کە لە گەڵ پووچەڵ کرانەوەی ئەو هەموو بڕیارانە بۆچی پ.ک.ک هێشتا ناوی لە لیستەکە دا ماوەتەوە؟ دیارە ئینسانەکان زۆر مەعقوولە پرسیارێکی ئاوا بە جێ دەپرسن. دیارە لێرە دا ئەو پرێنسیپە دێتە ناوەوە حقووق و سیاست و ئەو سنوورەباریکەی کە لە نێوان سیاسەت و حقووق دا هەیە. بە داخەوە لە ڕووی حقووقییەوە مەحکەمە سەڵاحییەتی تەنێ هەر ئەوەیە لەوە بكۆڵێتەوە داخودا ئەو هەڵسووڕانە ئیدارییە لەگەڵ حقووق گونجاوە یان نەگونجاوە و بەو ئەرکە سنووردارە.\nدادگە ناتوانێ سەبارەت بە شتێک لە دادێ دا بڕیار بدا. لە سەر بڕێارێک دەکۆڵێتەوە کە دراوە بۆ ئەوەی بزانێ ئەوە بە پێی حقووق دروست بووە یان نەبووە. بەڵام سەبارەت بە بڕیارێکی کە لە دواتر دەدرێ دادگە ناتوانێ بڕیارێک بدا. ئەوە بۆیە دەڵێم لەو ڕوانگەیەوە دەڵێم ، هێندێک پێشتر باسم کرد. هێنانی ناوی کەس و ڕێکخستنان بۆ ناو لیست بڕیارێکی سیاسی یە. تەگبیرێکی پێش گێڕەوە و بڕیارێکی ئیدارییە کە شووڕای ئوڕووپا داویەتی. هەر شەش مانگ جارێک درێژ دەکرێتەوە، یانی ئەگەر ئەمڕۆش پووچەڵ بکرێتەوە یانی ئەگەر ئێستا داوخوازییەک پێشکێش بکرێ ، دادگە دەتوانێ برێاری ساڵی ٢٠١٨ ش پوچەڵ کاتەوە، ئەگەر تەماشای ناوەرۆکی بڕیارەکە بکەین بە ئیحتیمالی زۆر دەتوانین بڵێین دەتوانێ ئەو بڕیارەش پووچەڵ کاتەوە،


United Nations Iraq - گه‌شه‌دان به مافه‌كانی مرۆڤ له عیراق: دروستكردنی پرد له نێوان كۆمه‌ڵگاكاندا\nنوێنه‌ری تایبه‌تی سكرتێری گشتیی نه‌ته‌وه یه‌كگرتووه‌كان بۆ عیراق نیكولای ملادینۆڤ له رۆژی ١١ كانونی یه‌كه‌می ٢٠١٣دا له به‌غداد قسه بۆ یو سانتی سكرتێری پێشووی نه‌ته‌وه یه‌كگرتووه‌كان ده‌كات .\nئه‌و له وته ده‌سپێكه‌كه‌ی له رێوره‌سمی رۆژی مافی مرۆڤ له به‌غداد و تی  "عیراقییه‌كان زۆر باش له مانای پێشێلكردنی مافه مروڤییه بنچینه‌ییه‌كان ده‌گه‌ن به‌ڵام ئه‌وان ناچار كرابوون كه له‌سه‌ر پێشێلكارییه‌كانی رژێمی سته‌مكاری پێشوو بۆ چه‌ند ده‌یه‌یه‌ك له شه‌ڕ و داگیركردن و شه‌ڕی چه‌كدرانه بێده‌نگ بن.\nبه‌شدارانی كۆنفرانسی رۆژی مافی مرۆڤ له ئوتێل ره‌شید داوای یه‌ك خوله‌ك بێده‌نگیان لێكرا بۆ رێزگرتن له هه‌موو ئه‌و عیراقییانه‌ی كه له داكۆكیكردنی مافی مرۆڤ گیانیان له ده‌ستداوه و هه‌روه‌ها بۆ رێزگرتنیش له نیلسۆن ماندیلای سه‌رۆكی پێشووی ئه‌فریقای باشور و داكۆكیكاری مافه‌كانی مرۆڤ.\nئه‌م رێوره‌سمه‌ی ئه‌مساڵ بووه مایه‌ی به‌یه‌كه‌وه كۆكردنه‌وه‌ی نوێنه‌رانی حكومه‌ت و ئه‌ندامانی كۆمیسیۆنی مافه‌كانی مرۆڤ و كۆمه‌ڵگه‌ی مه‌ده‌نی و چالاكوانانی مافه‌كانی مرۆڤ و كارمه‌ندانی نه‌ته‌وه یه‌كگرتوه‌كان. هه‌روه‌ك چۆن  بۆنه‌یه‌كیش بوو بۆ خه‌ڵاتكردنی كاره نایابه‌كانی هاوڵاتیانی ئاسایی عیراق كه بوێرانه له عیراق داكۆكییان له مافه مرۆڤییه بنچیپنه‌ییه‌كان كردبوو. فرانسیسكۆ مۆتای به‌رپرسی نوسینگه‌ی مافه‌كانی مرۆڤ و نوێنه‌ری كۆمیسارانی باڵای نه‌ته‌وه یه‌كگرتووه‌كان رێزیان له ٥ چالاكوانی عیراقی گرت و ڕێزێكی تایبه‌تیشیان بۆ چالاكوانان و نوێنه‌رانی "كۆمه‌ڵگای ره‌ش له به‌سره" خسته‌ڕوو .به‌ڕێز جه‌لال دیاب له رۆژی ٢٦ی نیسانی ٢٠١٣ به نهێنی كوژرا.\nدواترین دەستکاریکردن لەسەر سێ شەممە, 26 ئاب 2014 16:40\nزیاتر لەم بەشە: به‌گژاچوونه‌وه‌ی بێكاریی گه‌نج له‌رێگه‌ی په‌روه‌رده و خوێندنه‌وه »


عەرەب و تورکمان لە کەرکووک گەڕاندنەوەی پێشمەرگە رەتدەکەنەوە | KURDPLAT\nعەرەب و تورکمان لە کەرکووک گەڕاندنەوەی پێشمەرگە رەتدەکەنەوە\nکوردپلات 8/20/2020 02:06:00 ص ليست هناك تعليقات\nئەندامانی پەرلەمانی عێراق لە پشکی پێکهاتەکانی عەرەب و تورکمان لە پارێزگای کەرکووک رایانگەیاند، کردنەوەی ناوەندی هاوئاهەنگی لەنێوان هێزە فیدراڵییەکان و هێزەکانی پێشمەرگە لە کەرکووک رەتدەکەنەوە.\nپەرلەمانتارانی عەرەب و تورکمان لە کەرکووک کە ژمارەیان 6 پەرلەمانتارە، ئەمڕۆ چوارشەممە لە راگەیەندراوێکدا رایانگەیاند، "لە کاتێکدا حکومەت تەواو بێدەنگە، چەند دەزگایەکی راگەیاندن باسی دووبارە کردنەوەی ناوەندی هاوئاهەنگی لەنێوان هێزە فیدراڵییەکان و هێزەکانی پێشمەرگە لەنێو سنووری ئیدارەی پارێزگای کەرکووک دەکەن" و پێیانوایە پێچەوانەی دەستوورە.\nلە راگەیەندراوەکەدا هاتووە، "ئەو رێکارە پێچەوانەی بڕگەکانی دەستوور و بڕیاری ژمارە 68ـی ساڵی 2017ـی پەرلەمانی عێراقە کە حکومەتی پابەندکرد بەوەی تەنیا رێگە بە بوونی هێزە فیدراڵییەکان لە کەرکووک بدات".\nپەرلەمانتارانی عەرەب و تورکمان لە کەرکووک دەشڵێن، "پێداگریی حکومەتی ئێستا لەسەر بەفیڕۆدانی ئەو دەستکەوتانەی بەهۆی پرۆسەی سەپاندنی یاسا لە کەرکووک لە سەردەمی حکومەتەکەی بەڕێز عەبادی بەدیهاتوون، شکستێکی گەورەی دیارترین دەستکەوتی نیشتمانییە کە لەدوای ساڵی 2003ـوە بەدیهاتووە و پرسی ئاسایشی بۆ دەسەڵاتی فیدراڵی گەڕاندەوە کە بەهۆیەوە ئاسایش و سەقامگیری لە کەرکووک دەستەبەربوون و کۆتایی بە رفاندن و رووتاندنەوە و کوشتن هێنرا".\nپەرلەمانتارانی عەرەب و تورکمان لە کەرکووک دەڵێن، بە هەموو شێوەیەک گەڕانەوەی پێشمەرگە بۆ نێو سنووری ئیداریی پارێزگای کەرکووک رەتدەکەنەوە. هاوکات داوا لە فەرماندەی گشتیی هێزە چەکدارەکان دەکەن لەو بڕیارەی پاشگەز ببێتەوە و پابەندی دەستوور و بڕیارەکانی پەرلەمانی عێراق بێت.\nمانگی رابردوو وەزارەتی پێشمەرگە و فەرماندەیی ئۆپەراسیۆنە هاوبەشەکانی عێراق رێککەوتن لەسەر کردنەوەی چوار ناوەندی هاوئاهەنگی لەنێوانیان لە کەرکووک و ناوچەکانی دیکەی ماددەی 140 لەنێوان هەرێمی کوردستان و هێزە فیدراڵییەکان بۆ چاودێریکردن و ئەنجامدانی ئۆپەراسیۆنی سەربازی لە ناوچەکانی نێوان هێزەکانی پێشمەرگە و هێزەکانی عێراق.\nئەم رێککەوتنە یەکەم هاوئاهەنگییە لەنێوان هێزەکانی پێشمەرگە و هێزەکانی عێراق لەوەتەی لە ئۆکتۆبەری 2017وە هێزەکانی عێراق هێرشیانکردە سەر هێزی پێشمەرگە لە کەرکووک و ناوچەکانی دیکەی ماددەی 140.


كورد بوون و ناشیرینی – Knwe.org\nسەرەکی » وتار » لەتیف فاتیح فەرەج » كورد بوون و ناشیرینی\nكورد بوون و ناشیرینی\nگۆرانی شاعیر بەو هەموو جوانیەوە ، نەیارەكانی ئەوانەی كەكەس نازانێ گۆڕەكەشیان لەكوێیە ، لەبەر جیاوازی بیرو ڕا كەوتبووە بەر تانەو تەشەرو سوكایەتی پێكردنی ئەوان ، گۆرانی خاوەنی گەشتی هەورامان و گەشتی قەرەداخ و سەدان شیعری بەرزو جوان ئەوەندە دڵی پڕ دەبێت دەنووسێت :\nئەی تریفەی مانگە شەوی دەركی دەلاقە\nباپیس نەبی خۆت مەدە لەم كوردی عێراقە\nمن لام وایە ئەو كاریگەریە نەك هەر لەسەر خودی گۆران تەنانەت لە سەر خانەوادەكەشی نەخشی خۆی جێهێشت ، بۆیە هەندێكیان بە هەرجۆرێك بێت لە دنیای كوردی دابڕان ، دنیای كوردی دنیای پاشقول و فێڵ و ساختە كردن لە یەكتر ، دنیایەك تا ئێستا لە دەرەوەی مێژوو دایە .\nدواجار گەورەی بۆ گۆران بوو نەك بۆ دژەكانی ، ئەو دژانەی هیچیان لە دووی خۆیان جێنەهێشتووە ناشرینی نەبێت .\nهەژاری شاعیر بەو توانا زمانەوانیەوە ، بە هەنبانە بۆرینەو دەیان كاری دانسقەوە ، ئەگەر لە دیوانی بۆ كوردستانەكەیدا شیعری بەو مانایە تێكەڵی ناشرینی نەكردبا ، ئێستا پایەی زۆر مەزن تر بوو لەوەی ئەوڕۆی كە تەنانەت كوڕیشی لێی رازی نیە ، موكریان كەوشەن و واری شەنگە ژن و كەڵە پیاوان هی هەژارو هێمنیشە ، لە هەموو دیوانی هێمندا بە تەنێ یەك شیعر هەیە بۆنی هەجوی لێدێت كە بۆ شایەی نووسیوە « دەبڕۆ ئەی شاهی خائین بە غدا نیوەی ڕێیەت بێ « كەس بەو شیعرە لە مامۆستا هێمن قەڵس نیە ، كەچی بۆ كوردستانەكەی هەژارهەندێك شتی تیایە سوكایەتی و ناشرینین ، نەك شیعری هەجوو ، نازانم بۆ كەس ئەو دەم بە مامۆستا هەژاری نەگوت» ئەوە مەكە «.\nلە نێوان رەخنە ، هەجوو ، سوكایەتی و جوێندا جیاوازی زۆر هەیە ، كەمن ئەوانەی دەبنە شێخ رەزاو ئەحمەدی ناڵبەندو حاجی قادری كۆیە ، ئەوان هەجووی شیعرییان نووسیوەو نووسینەكانیان لیپە لە جوانی ، دنیای ئێستامان لە بری دنیای رەخنەو خۆ چاككردن و بەرەو پێش چوون بێت ، لەبری ئەوەی خەمخواردن بێت لەوەی سبەینێ لە ئەمڕۆ باشتر بێت ، دنیای بوختان و سوكایەتیە بە یەكتر ، بۆئەمە مرۆڤ دەتوانێت سەیری كتێبی واڵا كەسیەكان بكات ، هەندێ جار هەن لاپەڕەیەكی واڵا دەكەنەوە بۆ چەند جنێوێك و خێرا دایدەخەنەوە ، تۆ بڵێی رۆژێك بێت كورد لەو ناشرینی و یەك سوك كردنە دەربازی بێت و ببێتە خاوەنی خۆی، تا ئەو ڕۆژە :\nرەبی موی لێبێ زبانی پەنجەكانی هەڵوەرێ\nهەركەسێ گوڵشەن بە دەردی گوڵخەنی دۆزەخ بەرێ\n859 جار بینراوە


ده‌سته‌ی سه‌رۆكایه‌تی له‌گه‌ڵ سه‌رۆكی فراكسیۆنه‌كان كۆده‌بێته‌وه\n06/02/2018 04:17:00 م\nبه مه‌به‌ستی پته‌وتركردنی په‌یوه‌ندیی نێوان سه‌رۆكایه‌تیی په‌رله‌مان و فراكسیۆنه‌كانی په‌رله‌مان، ئه‌مڕۆ سێشه‌مه 6-2-2018، دكتۆر جه‌عفه‌ر ئیبراهیم ئێمینكی، جێگری سه‌رۆكی په‌رله‌مانى كوردستان به ئاماده‌بوونی خاتوو بێگه‌رد تاڵه‌بانی، سكرتێری په‌رله‌مانی كوردستان، له‌گه‌ڵ سه‌رۆكی فراكسیۆنه‌كانی په‌رله‌مان كۆبۆوه.\nله كۆبوونه‌وه‌كه‌دا جێگری سه‌رۆكی په‌رله‌مان و سكرتێری په‌رله‌مان به گرنگییه‌وه باسیان له هه‌ماهه‌نگی و لێكتێًگه‌یشتنی زیاتری نێوان سه‌رۆكایه‌تیی په‌رله‌مان و فراكسیۆنه‌كان كرد، هه‌ر یه‌ك له سه‌رۆك فراكسیۆنه‌كانیش لای خۆیانه‌وه ئه‌و كۆبوونه‌وه‌یه‌یان به‌گرنگ وه‌سفكرد و جه‌خت له‌سه‌ر ئه‌وه كرایه‌وه كه ئه‌و كۆبوونه‌وانه به‌رده‌وامییان هه‌بێت، به‌تایبه‌تی له دانانی به‌رنامه‌ی كار و كۆبوونه‌وه‌كانی په‌رله‌مان و گرنگیدانى زیاتر به‌و پڕۆژه یاسایانه‌ی كه په‌یوه‌ندیی راسته‌وخۆیان به‌ژیان و گوزه‌رانی خه‌ڵكییه‌وه هه‌یه.\nته‌وه‌رێكی دیكه‌ی كۆبوونه‌وه‌كه باسكردن بوو له پرسی هه‌ڵبژاردنی داهاتووی هه‌رێمی كوردستان، به‌تایبه‌تی وه‌ڵامدانه‌وه‌ی نامه‌كه‌ی حكومه‌تی هه‌رێمی كوردستان كه ئاراسته‌ی په‌رله‌مانی كوردستانی كردبوو، ده‌سته‌ی سه‌رۆكایه‌تیی په‌رله‌مان ئاماژه‌یان به‌وه‌دا كه بڕیاره سبه‌ی چوارشه‌مه 7-2-2018، له ته‌لاری په‌رله‌مان كۆبوونه‌وه‌ی سه‌رۆكایه‌تیی په‌رله‌مان له‌گه‌ڵ سه‌رۆكایه‌تیی ئه‌نجوومه‌نی وه‌زیران و كۆمیسیۆنی باڵای سه‌ربه‌خۆی هه‌ڵبژاردن و ڕاپرسی له هه‌رێمی كوردستان كۆببنه‌وه‌و بابه‌تی هه‌ڵبژاردن گفتوگۆی له‌باره‌وه بكرێت.\nله كۆتایشدا ده‌سته‌ی سه‌رۆكایه‌تیی په‌رله‌مانی كوردستان و ته‌واوی فراكسیۆنه‌كان، به‌گرنگه‌وه باسیان له‌پڕۆژه‌ی چاكسازی له هه‌رێمی كوردستان كردو بڕیاردرا به هاوبه‌شی و هه‌ماهه‌نگیی به‌رده‌وام كار بكرێت بۆ باشتر به‌ڕێوه‌چوونی كاره‌كانی په‌رله‌مانی كوردستان.


لە ماوەی سێ مانگدا 666 كەس لە ئێران بە مادەهۆشبەرەكان گیانیان لەدەستداوە – زاگرۆس پۆست\nماڵەوە / ئێران / لە ماوەی سێ مانگدا 666 كەس لە ئێران بە مادەهۆشبەرەكان گیانیان لەدەستداوە\nلە ماوەی سێ مانگدا 666 كەس لە ئێران بە مادەهۆشبەرەكان گیانیان لەدەستداوە\nچوار شه‌ممه 29 ته‌مموز 2015\tئێران, کۆمەڵایەتی, هەواڵ 90 جار خوێنراوه‌ته‌وه\nبە پێی دوایین راپۆرتی پزیشكی یاسایی ئێران، لە ماوەی 3 مانگی سەرەتای ئەمساڵ 666 كەس بە هۆی بەكارهێنانی مادەهۆشەبەركانەوە گیانیان لەدەستداوە.\nبە پێی راپۆرتی هەواڵنێریی حكومەتیی فارس و لە زاری پەیوەندییە گشتییەكانی پزیشكی یاسایی، لە نێو ئەم رێژەیەدا 347 كەس بە هۆی ژەهراویی بوونی لەڕادەبەدەر، 220 كەس بە هۆی بەكارهێنانی درێژ ماوەی مادەی هۆشبەر و 99 كەسیش بە هۆی بەكارهێنانی مادە رەوانگەردانەكانەوە گیانیان لەدەستداوە.\nبە پێی ئەم راپۆرتە، لە ماوەی سێ مانگی سەرەتای ساڵی 93ی هەتاویی رێژەی قوربانیانی مادەهۆشبەرەكان لە ئێران 5.4% زیادی كردووە و ئەمە لەحاڵێكدایە كە لە ماوەی هاوشێوەی ساڵی 93 لەگەڵ 94 بە رێژەی 632 كەس لەو پەیوەندەدا گیانیان لەدەستداوە.\nهەروەها لە ماوەی سێ مانگی سەرەتای ئەمساڵ لە كۆی گشتیی ئەو كەسانەی بە هۆی مادەهۆشبەرەكان گیانیان لەدەستداوە 596 كەس پیاو و 70 كەسیش ژن بوون. لەم ماوەیەدا پارێزگاكانی تاران بە 186 كەس، خوراسان 90 كەس و ئیسفەهان بە 48 كەس زۆرترین رێژەی قوربانیان هەیە.\nشەوی یەکشەممە ٦ی ڕەزبەری ۱۳۹۹، هێزەکانی کۆماری ئێسلامی ئێران لە سنووری دیناران سەر بە ناوچەی …\nهه‌ینی 27 ئایار 2016\t4,798


كچێكی هیندی له لایه‌ن دوو پیاوه‌وه رفێنرا، چه‌ند كارێكی نه‌شیاوی پێ كرا و ده‌ستدرێژی كرایه سه‌ر، ئه‌ویش به فێڵێكی زیره‌كانه له ڕێی مۆبایله‌وه توانی ئاشكرایان بكات و تۆڵه‌یان لێ بكاته‌وه.\nمیدیاكانی دنیا بڵاویان كرده‌وه، كچێكی 18 ساڵی هیندی له لایه‌ن دوو پیاوی نه‌ناسراوه‌وه رفێنرا، ماده‌ی هۆشبه‌ری ده‌رخوارد درا، لێدانی خوارد و دوو جاریش ده‌ستدرێژی كرایه سه‌ر، هیچ ڕێیه‌كیشیان بۆ ده‌ربازبوون بۆ نه‌هێشته‌وه، چونكه مۆبایل و هه‌موو كه‌لوپه‌لێكیان لێی سه‌ندبوو.\nبه‌ڵام كچه‌كه ئه‌و كاته‌ی پیاوه‌كان بێ ده‌نگ بوون و ئاگایان له‌م نه‌ماوه و خه‌وتوون، مۆبایلی یه‌كێكیانی بردووه و ڕای كردووه‌ته لای پۆلیس، به هۆی زانیارییه‌كانی ناو مۆبایله‌كه‌وه توانیویه‌تی ئاشكرایان بكات و به گرتیان بدات.\nده‌ستدرێژیكردن و توندوتیژی به‌رانبه‌ر ژنان و كچانی هیندستان، ڕۆژ به ڕۆژ به‌هۆی چه‌ندان هۆكاری جیاوازه‌وه زیاد ده‌كه‌ن، به زۆریش بۆ ئه‌وه ده‌گه‌ڕێته‌وه كه له‌و وڵاته‌دا باری ته‌ناهی و پاراستنی تاكه‌كان به پێی پێویست نییه و له ئاست ژماره زۆره‌كه‌ی دانیشتووانیاندا نییه، بۆیه هه‌واڵی له‌و جۆره ڕۆژانه ده‌بیسترێت و تازه ده‌بێته‌وه.\nئه‌م بابه‌ته 13069 جار خوێنراوه‌ته‌وه


بایرن میونخ پێکانی 3 یاریزانی ڕاگەیاند\nیانەی بایرن میونخی ئەڵمانی پێش دەستپێکردنەوەی خولی ئەڵمانی پێکانی 3 یاریزانی یانەکەی ڕاگەیاند.\nسبەی یەکشەممە لە میانی هەفتەی 26ی خولی ئەڵمانی یانەی بایرن میونخ دەبێتە میوانی یانەی یونیۆن بەرلین و لەم بارەیەشەوە کۆنگرەیەکی ڕۆژنامەوانی بۆ هانزی فیلیکی ڕاهێنەری بایرن میونخ ساز کرابوو، ناوبراو سەرەتا دڵخۆشی خۆی بە دووبارە دەستپێکردنەوەی وەرزی ئەمساڵ دەربڕی، بەڵام نیگەرانی خۆشی لەوە نەشاردەوە کە یارییەکان بەبێ هاندەر بەڕێوەدەچن و بە شێکی نامۆ وەسفی کرد.\nلە درێژی قسەکانیدا هانزی فیلیکی ڕاهێنەری یانە باڤارییەکە وتی: سێ یاریزانی یانەکەمان پێکانیان هەیە، ئەوانیش کۆتینیۆ و تۆلیسۆ و زۆلە، بەڵام خافی مارتینێز لە پێکانەکەی چاکبۆتەوە و بۆ مەشقەکان گەڕاوەتەوە و دڵنیا نیم لەوەی بۆ یارییەکەی سبەی بەرانبەر یونیۆن بەرلین یاری دەکات یان نا.\nجێی ئاماژەیە هیچ کام لەو سێ یاریزانەی بایرن میونخ هەڵگری ڤایرۆسی کۆرۆنا نین، بەڵکو پێکانەکەیان لە ماوسلکە و جومگەکاندایە.


خواست لەسەر جلوبەرگی كوردی كەمی كردووە 2018-02-25\nكەمتر لە یەك مانگی بۆ نەورۆز ماوە، بـەڵام ئامادەكارییەكان بۆ سەری ساڵی كوردی وەكو پێویـست نین، ساڵانی رابردوو وەكو بەرگدرووەكان دەڵـێن لە 15ی یەكەوە دەست بە ئامادەكاری دەكـرا و گەنجان جل و بەرگی كوردییان بە دوورین دەدا. قـەیرانی دارایی و شەڕی داعش و رووداوەكانی 16ی ئۆكتۆبەر هاوڵاتیانیان تاڕادەیەكی زۆر بـێ ئومـێد كردوو و وەكو كورد دەڵێـن شـەوق و زەوقەكەی جاران نەما. بـەرگدرووەكان ئامـاژە بـۆ ئـەوە دەكەن بـەهۆی قەیرانی داراییـەوە نـرخی دوورینیان كەمكردووەتەوە، بەراورد بە پێشتر لە 50% كـاریان كەمیكردووە، وەكو ئەوان دەڵێن ئێستا بـەشێكی كەمی هـاوڵاتیان جل و بەرگی نوێ دەكڕن. هاوڵاتیـانیش دەڵێن" خـەڵكی ئێستا هێندە گـرنگی بە جل و بەرگ نادات، زیاتر لە خـەمی ئەوەدایە نان پەیدا بكات".\nلوقمان عەلی، زیاتر لە 20 ساڵە كاری درووینی جل و بەرگی پیاوانە لە قەیسەری گەورەی شاری هەولێر، دەڵێ" پێش قەیران ئەگەر قاتێكمان بە 100 هەزار دووربێت ئێستا كردوومانەتە 75 هەزار دینار، چونكە 25 هەزار دینار بۆ كەسێك دەستێك جل بدرووێت زۆرە" دەشڵێت" بەهۆی قەیرانی داراییەوە لە 50% كارمان كەمیكردووە، چوونكە خەڵك باری دارایی خراپە و وەكو رابردوو گیرفانی پڕ نییە". ئەو بەرگدرووە گوتیشی" ئەوانەی قوماش بە كۆ دەفرۆشن بازاڕیان سست بووە، هەر ئەوەیش كاریگەری لەسەر ئێمەی بەرگدروو هەبووە و كارمان رووی لە كەمیكردووە". هەروەها ئاماژەی بۆ ئەوەشكرد ئەوانەی زیاتر بێ پارەییان پێووە دیارە و جل و بەرگی كەمتر دەدورێت چینی فەرمانبەرانن.\nبەوتەی ئەو بەرگدرووە ئێستا گەنـجان پێیـان خـۆشــە جل و بەرگی سـادە بـدوورن، كە ئەوەیش دوو جۆری هەیە سادە بێ گـیرفان، سادە بە قـوپچـە. جلی كوردی پیاوان چـەند جۆرێكی هەیە لەوانەش كراسی سادەی نـیوو یەخە، سادەی بە گـیرفان، سادەی بێ گیرفان، سادەی بە قۆپچە مرادخانـی سلێـمانی، مــرادخانی هـەولـێری، رانـكۆچـۆخە...هتد سـەبـارەت بە ئامادەكارییەكان بۆ نەورۆزی ئەمـساڵ؟\nلـوقـمان عەلی گـوتی" ئامادەكـاری كـراوە، بـەڵام وەكـو پێویست نیـیە و هەموو كەس توانایی ئەوەی نـییە جل و بـەرگـی نـوێ بدوورێت، ئـەوانەی قومـاشی نـوێ دەكـڕن و دەدەن بە دوورین بەشێكی كەمی هاوڵاتیانن".\nگۆران عومەر، تەمەن 21 قوتابی زانكۆی سەلاحەددینە و دانیشتووی گـەڕەكی باداوەیە لە هەولێری پایتەخـت، لەبارەی كڕینی جل و بـەرگی كـوردی بـۆ نەورۆزی ئەمسـاڵ دەڵێ" ئێستا خەڵكی هێندە گرنگـی بە كڕینی جل و بەرگی كوردی نادات، بەڵكوو زیاتر لە خەمی پـەیداكردنی ناندایە". گوتیشـی" ئەوانەی باری داراییانە باشە بێگومان جل و بەرگی نوێ دەدوورن، چـونكە كڕین و دوورینـی دەستێك جـل و بـەرگ بۆ دۆڵەمەندێك هیچی تێ ناچێت، بـەڵام بۆ كەسێك كە رۆژانە چـەند هەزارێـك پەیدا دەكات زۆرە، لەبری كڕینی جل و بـەرگ دەچـێـت بـەو پارەیە بۆشاییەكی دیكە پڕ دەكـاتەوە، چونكـە ئەگەر بۆ دوو نەورۆزیش یـەك دەستە جل و بەرگ لەبەر بكات، رەنگە هیچ شتێك لە بارودۆخەكە نەگۆڕێـت، بـەڵام ئـەگەر تـوانایی ئەوەی نەبێت كرێ خانوو بدات یان شیر و دایبی بۆ منداڵەكانی بكرێت گومانی تـێدا نییە نـیگەرانی رووی تێ دەكات". \nشاهۆ یوسف، لە قـەیسەری گـەورەی شـاری هەولێر دوكانی قوماش فرۆشتنی پیاوانی هەیە، دەڵێ" ساڵانی رابردوو لە 15ی یەكەوە دەست لـە ئـامادەكـارییەكان بۆ نەورۆز دەكرا و گەنجان قوماشی نوێیان دەكڕی بۆ ئەوەی بەدوورینی بدەن، بـەڵام ئەوە كەمتر لە مانگێگی بۆ نەورۆز ماوە و بازاڕ بێ جموجوڵە". ئەو گوتیشی" ساڵانی رابردوو لەم مانگەدا رۆژ هەبووە 15-20 دەستە قوماشی پیاوانم دەفرۆشتووە، بەڵام ئێستا رۆژی وەها هەیە 5 دەستە دەفرۆشم، ئەمە ئەوە دەگەیەنێت، خەڵك بێ پارەیە و توانایی ئەوەی نییە قوماشی نوێ بۆ بۆنە نەتەوەیی و ئایینەكان بـكڕێت". بەوتەی قوماش فرۆشەكان قوماشی كوردی لە چینەوە هاوردە دەكرێت، ئەو قوماشانەشی كـە خـواستی زۆریـان لەسەرە و نرخیان گونجاوە لە 10 هەزار دینارە دەست پێدەكەن بۆ 20 هەزار دینـار.


لابردنی زمانی كوردی لة تابلۆكانی هاتوچۆ لە شاری كەركووك | המרכז הכלכלי לשלום\nהמרכז הכלכלי לשלום > Kurdistan > لابردنی زمانی كوردی لة تابلۆكانی هاتوچۆ لە شاری كەركووك\nڕاشیل ئەفراهام نوسیویەتی\nبەگوێرەی ڕاپۆرتێك لە كوردستان 24 زمانی كوردی لەسەرجەم تابلۆكانی كەركووك لابردرا. لەئەنجامدا تەنها عەرەبی و ئینگلیزی بەشێوەیەكی كاتی لەشارەكەدا مایەوە سەرەڕای ئەوەی شارەكە بەپێی مێژوو شارێكی كوردیە. لەپاش ناڕەزایی هاوڵاتیانەوە دووبارە ئەو تابلۆیانەیان گەڕاندەوە كە زمانی كوردیان لەسەرە. لە چاوپێكەوتنێكدا لەگەڵ سیروان مەنسووری كە ڕۆژنامەنووسێكی كوردی دانیشتووی ڕۆژهەڵاتی ناوەڕاستە ڕایگەیاند: “لەرٍووی مێژووییەوە زمان گرنگترین هێمای كلتووریە بۆ هەر نەتەوەیەك. بەڵكو بۆ كورد زۆر گرنگترە چونكە ئەوان نەتەوەیەكی دابەشكراون و كەسانی دیكە خاكیان داگیركردوون، كەواتا هیچ شتێكیان بۆ نامێنێتەوە جگە لە زمانەكەیان. لەڕووی مێژووییەوە، هەوڵی زۆر هەبوو بۆ سڕینەوە زمانی كوردی، بەڵام تاكو ئێستا سەركەوتوو نەبوون”.\nبەگوێرەی قسەكانی مەنسووری، ” لەپاش لابردنی ڕژێمی سەدام حوسێن لەساڵی 2003، مادەی 4 لە بەندی 1 لە دەستووری عێراق هاتووە كە هەردوو زمانی عەرەبی و كوردی زمانی فەرمین. هەروەها لە دەستووری نوێدا مادەی 104 لەخۆ دەگرێت كە بەڕوونی جەختی لەوە كردۆتەوە كە ئایندەی ناوچە كێشە لەسەرەكانی وەكو كەركووك لەڕێگەی ڕیفراندۆمەوە دیاری دەكرێت. بەڵام كێشەكە تەنها لە پابەندنەبوونی حكوومەتی عێراقی نەبوو بە دەستوور تاكو ئێستا، بەڵكو بەپاڵپشتی میلیشیاكانی سەر بە ئێران كەركووك داگیركرا و بووە هۆی لەدەستدانی شارەكە لەلایەن كوردەكانەوە كە لەبنەڕەتدا لەلایەن حكوومەتی هەرێمی كوردستانەوە بەڕێوە دبرا.\n“مەنسووری باس لەوە دەكات كە دۆخی كوردەكان لە ئێران لەوەی عێراق خراپترە، چونكە تاكە زمانی فەرمی فارسیە: ” بەپێی هەردوو مادەی 15 و 19 لە دەستووری ئێرانی، ڕێگە بە فێركردن و فێربوونی زمانەكانی دیكە دەدرێت لە قوتابخانەدا، بەڵام ئەمە ڕوونادات. لە قوتابخانە و زانكۆكان ڕێگە بە خوێندن نادرێت بە زمانی كوردی و مناڵانی كورد لەتەمەنی 6 ساڵیەوە ناچار دەكرێن بە خوێندن بە زمانی فارسی. لەگەڵ ئەوەی ڕێگەیان داوە بە بڵاوكردنەوەی هەندێك كتێب و گۆڤار بە زمانی كوردی، بەڵام ناوەڕۆكی ئەو كتێب و گۆڤارانە لەژێر چاودێری توندی حكوومەتدایە”.\nمەنسووری هەروەها جەختیكردەوە كە پتر لە ملیۆنێك كورد لە ئێران ئەژین بەڵام “مافی ئەوەیان نیە بەزمانی دایك فێربن و بخوێنن. كچێكی كورد بەناوی زەهرە موحەمەدی دەستگیركرا بەهۆی ئەوەی مناڵانی فێری زمانی كوردی ئەكرد وەكو بەشێك لە كارەكانی لە ڕێكخراوێكی ناحكوومی بەناوی نۆژین و سزای زیندانی بۆ ماوەی 5 ساڵ بەسەردا سەپێنرا. لەم دواییەدا نامەیەكی نهێنی ئاشكرا كراكە تێدا حكوومەت فەرمانی كردووە ناوی دوكان و فرۆشگا و شەقامەكان و هتد تەنها بەزمانی فارسی بێت”\nبەگوێرەی قسەكانی مەنسووری، هەروەها حكوومەتی ئێرانی ناسنامە و بڕوانامەی لەدایكبوون ناداتە ئەو مناڵانەی ناوی كوردیان هەیە، بۆیە باوكان زۆرجار ناچارن ناوی مناڵەكانیان بۆ ناوی فارسی بگۆڕن. ئێرانیەكان تەنها دان بە ناسنامەی فارسی ئەنێن و پێان وایە هەموو نەتەوەكانی دیكە لە ئێراندا بەكوردیشەوە تەنها خێڵن یاخود نەتەوەی لاوەكین. ئەوان تەواوی هەوڵیان ئەدەن بۆ سڕینەوەی ناوە كوردیەكان لە شەقام و ڕێگا و دێهات و تەنانەت شاخ و ڕووبارەكان”. لەگەڵ ئەوەشدا مەنسووری باس لەوەدەكات كە ڕژێمی سووری بەشێوەیەكی خراپتر مامەڵە لەگەڵ كوردەكاندا دەكات: “دەردی كوردەكان لەوێ لەڕابردوو خراپترە. پتر لە ملیۆن و نیوێك كورد لەوێدا بەبێ ناسنامە و بڕوانامەی لەدایكبوونن. ڕێگەیان پێنادرێت لە شوێنە گشتیەكاندا بە كوردی قسە بكەن.\nفێربوونیان تەنها بەزمانی عەرەبیە. ناوی شار و شارۆچكەكان گۆڕا بۆ زمانی عەرەبی. بۆ نموونە، كۆبانی كە شارێكی كوردی زۆر گرنگە لە سووریا گۆڕا بۆ عەین العەرەب. لەپاش ئەوەی شەڕی ناوخۆیی بووە هۆی بوون بە ناوچەیەكی نیمچە سەربەخۆ، بارودۆخەكە لەو ناوچانە باشتربوو و دووبارە ناوی شار و لادێكانیان بۆ زمانە ڕەسەنی كوردی خۆیان گۆڕیەوە. لەگەڵ ئەوەشدا، ڕژێمی ئەسەد چەندین جار هەوڵی دووبارە كۆنترۆڵكردنەوەی ناوچە كوردیەكانی دا، بەڵام ڕژێم وەكو پێویست بەهێز نیە بۆ ئەوەی ئەو كارە ئەنجام بدات. لەگەڵ ئەوەشدا، جیهادیە سووریەكان لەساڵی 2018 هەندێك لە ناوچە كوردیەكانیان كۆنترۆڵكرد و دۆخی كوردەكان لەو ناوچانە باش نیە. بەڵام لەو ناوچانەی بەعسیەكانی سەر بە ئەسەد یاخود جیهادیە سووریەكان دەسەڵاتیان بەسەردا نیە “كوردەكان هەندێك ئازادیان هەیە و دۆخیان بەرەو باشی ئەڕوات”. لەكۆتاییدا، مەنسووری ڕایگەیاند: “كەسانێك هەن هەموو شتێك ئەكەن بۆ ڕێگریكردن لە كوردەكان لە فێربوون و قسەكردن و فێركردن بەزمانی دایكیان. بەئامانجكردنی زمانی كوردی ئەبێتە هۆی سڕینەوەی نەتەوەی كورد، چونكە زمان ئاماژە بە نەتەوەیان ئەدات. ئەمە جۆرێكە لەجۆرەكانی جینۆسایدكردنی كلتووری كە پێویستە كۆمەڵگا نەتەوەییەكان ئیدانەی بكەن”.


عێراق.. دوای ساڵانێك حزبی دەعوە دەستبەرداری دەسەڵات دەبێت؟\nساڵانێكە حزبی دەعوەی ئیسلامی لە عێراق فەرمانڕەوایی ناو ماڵی شیعە و عێراق دەكات، ئەو سەرچاوەی هێزی خۆی لە خەباتی دوورودرێژ و محەمەد باقر سەدری دامەزرێنەر و پاڵپشتی لەلایەن ئێرانەوە وەردەگرت و فەرمانڕەوایی عێراقی كرد، بەڵام هەر ئەو ساڵانەی فەرمانڕەواییە و شكستی سەرانی لە كۆنترۆڵكردنی حزبەكە و تەشەنەكردنی گەندەڵی و دروستبوونی ركابەر لە لایەنگری بۆ ئێران، وای كرد كە دەسەڵاتیان لەدەست دەرچێت، بەڵام چارەنووسی پارتەكە چی دەبێت؟.\nحزبی دەعوەی ئیسلامی لە عێراق یەكێكە لە پارتە سەرەكییەكانی شیعە لە عێراق، لە 1957 ئەندامانی دامەزرێنەری پارتەكە كۆبوونەوە و یەكەم كۆمەڵەی دامەزرێنەری پارتەكەیان لە دەستەیەكی 18 كەسی دامەزراند و محەمەد باقر سەدر رۆڵی سەرەكی هەبوو لە لیژنەی سەركردایەتی پارتەكە.\nحزبی دەعوە لە ساڵانی حەفتاكانی سەتەی رابردوو دیار كەوت و هەڵمەتێكی چەكداری لە دژی حكوومەتی عێراق و حزبی بەعس دەست پێ كرد و بەو هۆیەوە ژمارەیەكی زۆری قوربانی كەوتنەوە، دوای سەركەوتنی شۆڕشی ئیسلامی لە ئێران بە سەرۆكایەتی خومەینی، حزبی دەعوە پێوەندی باشی لەگەڵ دروست كرد، ئەگەرچی تاكە خاڵی ناكۆكی نێوانیان بریتی بوو لەوەی خومەینی باوەڕی بە ویلایەتی فەقێكان هەبوو، واتە لە سیاسەتی دەوڵەت بڕیار بە دەستی زانایانی ئاینییە، لەو كاتەی حزبی دەعوە باوەڕی وا بوو كە دەسەڵات پێویستە بە دەستی نەتەوە بێ.\nلە 1969 هەڵمەتەكانی بەعس بۆ سەر حزبی دەعوە دەستی پێ كرد و ئەوانیش چەندان خۆپێشاندانیان ساز كرد، بۆیە لە 1974 حزبی بەعس كۆمەڵێك لە سەرانی ئەو حزبەی لەسێدارە دا و لە 1975 رێوڕەسمی رێپێوانی شیعەی لە نەجەفەوە بەرەو كەربەلا قەدەغە كرد و لە 1977 رووبەڕووبوونەوە لە نێوانیان رووی دا و لە 1980 لە دوای پاڵپشتی حزبی دەعوە بۆ شۆڕشی ئێران، بەعس بڕیاری لەسێدارەدانی هەر كەسێكی دەركرد كە پێوەندی بە حزبی دەعوەوە هەبێت و لە پێشەوەیان محەمەد باقڕ سەدر و خوشكەكەی لەو ساڵە لەسێدارە دران.\nلە دوای رووخانی رژێمی سەدام حوسێن لە 2003 حزبی دەعوە بەشداری كارای لە پرۆسەی سیاسی لە عێراق كرد و توانی بە درێژایی ساڵانی رابردوو كۆنترۆڵی بڕیار لە ناو ماڵی شیعە بكات و سەرۆك وەزیرانی عێراق بە درێژایی ماوەی رابردوو بەدەستی ئەوانەوە بوو هەر لە ئیبراهیم جەعفەرییەوە تا نووری مالیكی و حەیدەر عەبادی.\nلە 2003 ئیبراهیم جەعفەری، سەرۆكایەتی یەكەم مانگی ئەنجوومەنی فەرمانڕەوایی لە عێراق وەرگرت كە پۆل بریمەر دایمەزراند و لە 12 كەسایەتی پێك هاتبوو، دوای ئەوە حزبی دەعوە بەشداری لە هەڵبژاردنەكانی عێراق كرد و ئیبراهیم جەعفەری بووە سەرۆكی حكوومەتی گوێزەرەوە بۆ ماوەی ساڵێك، دوای هەڵبژاردنی گشتیش جەعفەری دووبارە وەك سەرۆك وەزیرانی هەڵبژێردرایەوە، بەڵام كورد و سوننە رەتیان كردەوە و نووری مالیكی لە شوێنی ئەو بووە سەرۆك وەزیران.\nلە 2007 نووری مالیكی بووە ئەمینداری گشتیی حزبی دەعوە و تا ئێستەیش هەر ئەو پۆستەی هەیە، بەڵام لە كۆتایی قۆناغەكانی فەرمانڕەوایی مالیكیدا، حەیدەر عەبادی دیار كەوت و لە 2014 بووە سەرۆك وەزیران دوای رەتكردنەوەی خۆكاندیكردنەوەی مالیكی بۆ پۆستەكە.\nبەم دواییە عەلی سیستانی مەرجەعی باڵای نەجەف لە بەیاننامەیەكدا لەبارەی دیاریكردنی سەرۆك وەزیرانی نوێی عێراق هەڵوێستێكی توند و راشكاوانەی راگەیاند بەوەی نابێت ئەوانەی ساڵانێكە فەرمانڕەوایی دەكەن خۆیان كاندید بكەنەوە، بەتایبەتی نووری مالیكی و حەیدەر عەبادی و هادی عامری و تاریق نەجم و فالح فەیاز كە زۆرینەیان سەركردەی حزبی دەعوەن.\nلە بەرانبەر راگەیاندنەكەی سیستانی حزبی دەعوە لە بەیاننامەیەك رای گەیاند كە هەر لە سەرەتای دروستبوونی پرۆسەی سیاسی لە عێراق حزبی دەعوە تاكڕەوانە بڕیاری نەداوە و هەمووانی بەشدار كردووە، بۆیە بە تەنیا بەرپرسیارەتی سەركەوتن و شكستەكان لە بەڕێوەبردنی دەوڵەت ناگرێتە ئەستۆ و هەر بڕیارێك لە دەرەوەی یاسا و دەستوور رەت دەكەینەوە و داوای پێكهێنانی حكوومەتێك دوور لە بەشبەشێنە و بەرژەوەندی تایبەت دەكەین.\nمحەمەد حەسەن ساعیدی، نووسەری عێراقی لەو بارەوە لە وتارێكی بەناونیشانی "ئاخۆ حزبی دەعوە مردنی كلینیكی خۆی رادەگیەنێت؟" دەڵێت، لەوەتەی هاتنی حزبی دەعوە بۆ دەسەڵات لە عێراق و بوونی ئیبراهیم جەعفەری بە سەرۆك وەزیران، عێراق گۆڕانكاری ئاڵۆزی سیاسی بەخۆیەوە بینی، چونكە كەسایەتییەكانی ئەو حزبە كە فەرمانڕەوایی عێراقیان كرد، راستە لە ئۆپۆزسیۆن بوون، بەڵام تەنیا لە راگەیاندنەكان بوونیان هەبوو نەوەك لایەنی سیاسی و جیهادی، واتە سەرانی حزبەكە دوای رووخانی سەدام تەنیا دەیانویست بەشداری لە حكوومەت بكەن بەهەر پۆستێك بێت، لەو كاتەی سودفە ئەوانی گەیاندە باڵاترین پۆست و دەسەڵات لە عێراق.\nزیاتر گوتی، دوای زنجیرەیەك فەشەلهێنان كە عێراق پێیدا تێپەڕ بوو لەگەڵ وەرگرتنی دەسەڵات لەلایەن ئیبراهیم جەعفەرییەوە، چەندان گورزی كاریگەر بەر عێراق كەوتن لەوانە دەركەوتنی رێكخراوی قاعیدە و گرووپەكەی ئەبوموسعەب زەرقاوی و دروستبوونی جەنگی تایفی و رێكخراوی داعش و كەوتنی مووسڵ و پارێزگاكانی رۆژئاوا بەدەستیانەوە و بوونی چەندان دۆسیەی گەندەڵی، هەموو ئەوانە چەندان پرسیاریان لەبارەی فەرمانڕەوایی حزبی دەعوە لە عێراق دروست كرد.\nبۆیە دوای ئەو شكستە گەورەی حزبی دەعوە بۆ فەرمانڕەواییكردنی عێراق، تا ئێستەیش دۆسیەكانی گەندەڵی بەدوایانەوەیە و ئەوان هەوڵی پارێزگاریكردن لە رابردوو و دەستكەوتەكانیان دەدەن، هەر ئەوەیش وای كرد كە مەرجەعیەتی باڵا شاندێكی فەرمی رەوانەی لای هێزە سیاسییەكان بكات بۆ رەتكردنەوەی ئەو كەسایەتییانەی پێشتر فەرمانڕەوایی عێراقیان كردووە بۆ وەرگرتنی پۆستی باڵا لە حكوومەتی داهاتوو.\nبەو شێوەیە سەرانی حزبی دەعوە كە هەوڵی وەرگرتنی پۆستی سەرۆك وەزیرانیان لێ داخرا، ئێستە هەوڵی بەشداریكردن لە حكوومەت دەدەن لە چەند پۆستێكی باڵای وەك جێگری سەرۆك كۆمار و وەزارەت و دەستەكانەوە، یان بەشداری نەكردن لە پێكهێنانی حكوومەت كە ئەوەیش دەرگای راوەدوونانی بەرپرسانیان بە دزی و گەندەڵی لێ واڵا دەكات، كە هەر ئەوەیشە نەیارانی حزبی دەعوە هەوڵی بۆ دەدەن كە ئێستە لە پێشەوەی براوەی هەڵبژاردنن، بۆیە ئێستە حزبی دەعوە لەژێر چەكوشی راوەدوونانی یاساییە و ئاخۆ بەمنزیكانە كۆتایی قۆناغێك لە قۆناغەكانی مێژووی عێراق و راگەیاندنی مردنی كلینیكیانەی حزبی دەعوە دەبین؟.\nمۆسكۆ و واشنتن دیدار و كۆنگره بۆ هاوپه‌یمانه‌كانیان و دژایه‌تی یه‌كتر ده‌به‌ستن\nهه‌ڵه‌بجه چوار ساڵه پارێزگایه و هیچ پڕۆژه‌یه‌كى لێ نه‌كراوه


هێلیکۆپتەرێکی جەنگیی ئەمریکا لە کەناراوەکانی سان دیێگۆ کەوتەخوارەوە\nهێزی دەریایی ئەمریکا لە زەریای هێمن کەوتنەخوارەوەی هێلیکۆپتەرێکی جەنگیی وڵاتەكەی لە کەناراوەکانی سان دیێگۆ ڕاگەیاند، کە لەسەر کەشتیی فڕۆکەهەڵگری ئەبراهام لینکۆڵن-ەوە فڕیوە.\nهێزی دەریایی ئەمریکا لە تویتەر بڵاویکردەوە، هێلیكۆپتەری “ئیم. ئێچ- 60 -ئێس” لەسەر کەشتیی فڕۆکەهەڵگری ئەبراهام لینکۆڵن-ەوە “سی. ڤی. ئێن 72″ەوە فڕیوە، دوای دورکەوتنەوەی بە دووریی 60 میل لەنزیک کەناراوەکانی سان دیێگۆ کەوتووەتەخوارەوە.\nئاماژەی بەوەشکردووە، کاری گەڕان و ڕزگارکردنی تیمی فڕۆکەکە بەردەوامە، تائێستا توانیویانە یەک ئەندامی تیمی فڕۆکەکە ڕزگاربکەن و پێنج کەس لە تیمەکە بێسەروشوێنن.\nهێزی دەریاوانی ئەمریکا\nلەسنووری خانەقین داعش هێرشێکی ئەنجامدا و کوژراو و بریندار هەن\nپۆلیسی سلێمانی سێ گەنجی هەراسانكەری دەستگیرکرد\nلە جیهاندا هەوڵەكانی ڕووبەڕووبوونەوەی گەندەڵی پاشەكشەیان كردووە\nزۆرینەی وڵاتان هیچ بەرەوپێشچوونێكیان بەدینەهێناوە بۆ كەمكردنەوەی ئاستی گەندەڵی بەدرێژایی دەیەی ڕابردوو، بەدەنگەوەچوونی دەسەڵاتداران بۆ پەتای كۆرۆنا لە…\nپاریس چاوەڕوانی ڕازیبوونی مۆسکۆیە بۆ هاوکاریکردنی ماریۆپۆڵ\nحکومەتی فەرەنسا ڕایگەیاند، پاریس ئامادەکارییەکانی تەواوکردووە بۆ ئۆپەراسیۆنی هاوکاریکردنی مرۆیی لە ماریۆپۆلی دۆنباس و چاوەڕێی وەڵامی مۆسکۆیە لەو…\nبومەلەرزەیەك تایوانی هەژاند\nبەیانی ئەمڕۆ بومەلەرزەیەك بە گوڕی 5.7 پلەی ڕێختەر دوورگەی تایوانی هەژاند. بەپێی ناوەندی تۆماری بومەلەرزەی ئەوروپای ناوەند، بومەلەرزەكە…\nپێشێلكارییەكانی دژ بە كۆچبەران لە ئەوروپا لە 1500 لاپەڕەدا بڵاوكرایەوە\nڕاپۆرتێكی تۆڕی ڕێكخراوە ناحكومییەكان كە پشت بە شایەتی كۆچبەران دەبەستێت ئەو توندوتیژی و گەڕانەوەی زۆرەملێ و كارە نایاساییانە…


ئامادەکارییەکانی یانەی شێروانە بۆ وەرزی نوێی خولی نایابی کوردستان دەخاتە ڕوو\nیانەی شێروانە دوای ئەوەی وەرزی ڕابردوو پلەی دووەمی خولی نایابی کوردستانی بەدەستهێنا، ئەم وەرزەیش بەهەمان ستافی ڕاهێنان ماوەی مانگێک و نیو زیاترە ئامادەکاریەکانی دەسپێکردووە و یاری دۆستانە و کەمپی مەشق و ڕاهێنانیشی ئەنجامداوە، بەگوتەی بەرپرسانی یانەکەیش ئەم وەرزە شێروانە ئامانجی ئەوەیە هاوشیوەی وەرزی ڕابردوو پلەکانی پێشەوەی ڕیزبەندی یانەکان بەدستبهێنێت.\nکەمپی مەشق و ڕاهێنانیان ئەنجامداوە\nدەربارەی دروستکردنی پێکهاتەی ئەم وەرزەی یانەکە و ئامانج و گۆڕانکارییەکانی یانەی شێروانە بۆ وەرزی نوێی خولی نایابی کوردستان، ئەرکان محمد ئەندامی دەستەی کارگێڕی یانەکە لە لێدوانێکدا بۆ ڕۆژنامەی هەولێر قسەی کرد و گووتی: دوای بەدەستهێنانی پلەی دووەمی خولی نایابی کوردستان لە وەرزی ڕابردوودا، کارگێڕی یانەکە کۆبونەوەی ئەنجامدا، بەمەبەستی دیاریکردنی ستافی ڕاهێنەران و پلان و ئامانجی یانەکە بۆ ئەم وەرزەی خولەکە.\nماوەی مانگێک و نیوە بە ڕاهێنەرایەتی سەردار مەجید لەمەشق و ئامادەکارییەکان بەردەوامین، لەم ماوەیەدا دوو یاری دۆستانەمان لەگەڵ یانەکانی دیفاع مەدەنی و نەورۆزیش ئەنجامداوە، بۆ ماوەی هەفتەیەکیش کەمپی مەشق و ڕاهێنانمان لە کەلار ئەنجامدا، لەگەڵ ئامادەکارییەکانی خولی نایابی کوردستان، خۆمان بۆ یارییەکانی جامی سوپەریش ئامادە کرد، کە یارییەکانی لەشاری هەولێر ئەنجامدرا، دوای بردنەوەمان لەیانەی هەندرێن بەگۆڵێکی بێ بەرانبەر ئێستە لەیاری کۆتاین و لەگەڵ سیروانی نوێ یاری دەکەین بۆ دیاریکردنی پاڵەوانی جامی سوپەری کوردستان.\nئەم وەرزە یانەکەمان کۆمەڵێک گۆڕانکاری ئەنجامداوە، ٦ یاریزانی وەرزی ڕابردوو یانەکەیان جێهێشتووە، ٥ یاریزانی نوێیش هاتونەتە تیپەکە، ٢ یاریزانی پیشەگەریشمان هێناوە، ٦ یاریزانی تیپی لاوانیشمان سەرخستووە.\nلەبەشێکی تردا ئەنوەر ئەندامەکەی دەستەی کارگێڕی یانەی شێروانە باسی ئامانجی یانەکەی بۆ ئەم وەرزەی خولی نایابی کوردستان کرد و لەو بارەیەوە گووتی: وەک دەستەی کارگێڕی یانەکە ئامانجی ئەم وەرزەمان بەدەستهێنانی پلەکانی یەکەم تا سێیەمی ڕیزبەندی یانەکانە.\nئەنجامدانی یارییەکانی جامی هەرێمی کوردستان کە ئەمساڵ پێش دەسپێکی خولی نایابی کوردستان ئەنجام دەدرێت، ئامادەکارییەکی زۆر باش دەبێت بۆ یانەکەمان، ڕاهێنەر دەتوانێت بگاتە پێکهاتەیەکی جێگیر بۆ تیپەکە.\nیانەی شێروانە وەرزی ڕابردوو لە خولی نایابی کوردستان پلەی دووەمی خولەکەی بەدەستهێناوە، ساڵی ٢٠١٦ دوای یانەکانی پێشمەرگەی هەولێر و کەرکووک لە خانەی سێیەمی یانەکان هات، ئەم وەرزەیش لەیەکەم یاری خۆیدا لە ڕۆژی ١٤ مانگی داهاتوو میوانداری یانەی ئارارات دەکات، ستافی ڕاهێنەرانی یانەی شێروانە ئەم وەرزە بە بەمشێوەیە دەبێت ڕاهێنەر سەردار مەجید، یاریدەدەری ڕاهێنەر موحسین عەبدولکەریم، ڕاهێنەری گۆڵپارێز جەبار کەریم.


30 کیلۆ TNTیا کو پەکەکێ ل سەر رێیا سڤیلان دانابوو هاتە پووچکرن - دارکا مازی\n30 کیلۆ TNTیا کو پەکەکێ ل سەر رێیا سڤیلان دانابوو هاتە پووچکرن\nل گوندێ سەرگەلێ یێ سەر ب قەزا ئامێدیێ ڤە، TNTیا کو چەکدارێن رێخستنا پەکەکێ ل سەر رێیا خەلکێ ڤی گوندی دانابوو ژ ئالیێ هێزێن پێسمەرگە ڤە هاتە پووچکرن و خەلکێ گوندی ژ ڤێ مەترسیێ رزگار کرن.\nچاڤکانیێن پێگەها دارکا مازی ل قەزا ئامێدیێ راگهاند، ئیرۆ رۆژا دوشەمبی 23/8/2021ێ، هێزێن پێشمەرگە یێن کوردستانێ ل گوندێ سەرگەلێ یێ سەر ب ئامێدیێ ڤە کارین 30 کیلۆ TNTیا کو ژ لایێ چەکدارێن رێخستنا پەکەکێ ڤە ل سەر رێیا خەلکێ گوندێ سەرگەلێ هاتبوو دانان پووچ بکەن، ئەڤ رێیە رێیەکا ئاخێ یە و خەلکێ گوندی ژ بۆی چوون و هاتنا د ناڤا رەز و باخێن خوە ب کار تینن، ئانکو رێیەکە کو ب تەنێ خەلکێ گوندی ژ بۆی جۆتکاریێ ب کار تینن.\nچاڤکانیێن مە هەر وەها ئاشکەرە کر، پشتی کو هێزێن پێشمەرگەیێن کوردستانێ ژ لایێ یەک ژ خەلکێ گوندی ڤە تێنە هایدارکرن کو چەکدارێن پەکەکێ ل سەر رێیا وان TNT دانایە، ل دەمژمێر 5ێ ئێڤاری هێزێن پێشمەرگە تیمەکا تایبەت ب پووچکرنا TNTیا شاندیە و کاریە وێ TNTیێ کو 30 کیلۆ بوویە پووچ بکەت.\nپشتی کو پەکەکێ پرانیا ناڤچەیێن سنۆری یێن د ناڤبەر باکور و باشوورێ کوردستانێ رادەستی ئارتێشا ترکیێ کری نها هێزێن خوە ل نێزیکی گوند و باژارێن باشوور بجيهـ کرینە، ئەڤ یەک ژی بوویە سەدەما دروستکرنا ئالۆزیان، تەڤی کو خەلکێ باشوور داخوازێ ژ پەکەکێ دکەن چەکدارێن خوە نێزیکی گوندێن وان نەکەن، لێ بەلێ پەکەکە گوهنادەتە داخوازا وان و پتر نێزیک دبیت، پەکەکە ب ڤێ یەکێ ب تەنێ رازی نابیت و (تی ئێن تیێ) ژی ل سەر رێیا خەلکی ددانیت.\nدهێتە زانین کو ئەڤە نە جارا یەکەمینە پەکەکە (تی ئێن تیێ) ل سەر رێیا گەلێ باشوور ددانیت، بەلکو پێش نها ژی چەندین جاران و ل هندەک ناڤچەیێن جودا ل سەر رێیا سڤیلا و هێزێن پێشمەرگەیێن کوردستانێ (تی ئێن تی) دانایە و بوویە سەدەما شەهیدکرن و بریندار کرنا گەلێ باشوور.


بۆ بەڕێوەچوونی ئاهەنگی نەورۆز پێویستی نەدەکرد مۆڵەت لە پارێزگارێکی ناشەرعی وەربگیرێت\nکۆدی هەواڵ: 5517\nڕێکەوتی بڵاوکردنەوە: 12:55 - 2022/03/24\nبەرپرسی ڕاگەیاندنی پارتی لە کەرکووک:\nبەشی عێراق و هەرێمی کوردستان- بەرپرسی ڕاگەیاندنی پارتی دیموکراتی کوردستان لە کەرکووک، ڕەتیدەکاتەوە حیزبەکەی لە پشت بڵاوکردنەوەی پڕوپاگەندەی تەقینەوە و ترساندنی خەڵکەوە بێت، بۆ بەشداری نەکردن لە ئاهەنگی سەرقەڵای شارەکە، کە لەلایەن یەکێتی و حیزبە کوردیەکانەوە ئەنجامدرا.\nئەحمەد خورشید بەرپرسی ڕاگەیاندنی پارتی لە کەرکووک لە گفتووگۆ لەگەڵ دەنگی ئەمریکا، دەڵێت: "ئەوانەی دەڵێن پارتی پڕوپاگەندەی بڵاوکردووەتەوە، تا خەڵک بترسێت و بەشداری ئاهەنگی سەر قەڵای کەرکووک نەکات، با بەڵگەکانیان بخەنەڕوو، پارتی بڕوای بە پڕوپاگەندە نیە، ئەوە بیانووە بۆ داپۆشینی کەمی بەشداریکردنی خەڵک لە ئاهەنگی سەرقەڵا، کە پێش 16ی ئۆکتۆبەر خەڵکێکی ئێجگار زۆر بەشداردەبوون."\nناوبراو گوتیشی "ئەوانەی پارتی تۆمەتباردەکەن، قسەکانیان زۆر لاوازە و قسەکانیان ناڕاستی قسەی خۆیان دەسەلمێنێت، هەڵبژاردنی 10/10 کە پارتی زۆرینەی دەنگی بەدەستهێنا، سەلماندی خەڵکی کەرکووک کێی قەبووڵە."\nپارتی دیموکراتی کوردستان تۆمەتبار دەکرێت بەوەی بەجیا ئاهەنگی نەورۆزی لە کەرکووک ئەنجامداوە و بەشداری ئاهەنگی حیزبە کوردیەکانی نەکردووە و نێوماڵی کوردی پەرتەوازە کردووە، لەوبارەیەوە بەرپرسی ڕاگەیاندنی پارتی لەکەرکووک دەڵێت"بەهۆی خیانەتی 16 ی ئۆکتۆبەرەوە، کەرکووک چووەتە دۆخی داگیرکردنەوە و بارەگای میلیشیا شیعەکان و سوپا هاتنە ناو شارەکە، بارەگای پارتی هەمووی داگیرکراوە لەگەڵ بارەگای حیزبەکانی تریش، پارێزگاری ناشەرعی کەرکووک سێ کاتژمێری بۆ ئاهەنگی نەورۆز دانابوو، لەکاتێکدا ئاهەنگی نەورۆز پێویست بەمۆڵەت وەرگرتن ناکات، پێویست ناکات بۆ یادێکی نەتەوەیی پرس بە پارێزگارێکی ناشەرعی بکەین، بۆیە بڕیارماندا بەرپەرچی بڕیارەکە بدەینەوە و مۆڵەت وەرنەگرین، واتە مەبەستی ئێمە بەرپەرچدانەوەی بڕیارەکە بوو، ئینجا لەئاهەنگەکەشدا خەڵکی نیشتیمان پەروەری جیاواز لەپارتیش بەشداربوون."\nکاتێک پارێزگاری کەرکووک بڕیاری سێ کاتژمێرەکەی بۆ ئاهەنگی نەورۆز هەڵوەشاندەوە، هەریەکە لە پارتی و یەکێتی بە جیا خۆیان کردە خاوەنی هەڵوەشاندنەوەی بڕیارەکە بە پارێزگاری کەرکووک، لەو بارەیەوە ئەحمەد خورشید بەرپرسی ڕاگەیاندنی پارتی لەکەرکووک وتی: "بڕیارەکەی پارێزگارمان بەلاوە گرنگ نەبوو، چونکە شۆڤێنی بوو، نەدەبوو لایەنێک داوای مۆڵەت بۆ نەورۆز لە پارێزگاری ناشەرعی بکات، دەبووایە حساب بۆ پارێزگار نەکرایە، بۆیە ڕەخنەمان لەو لایەنەش گرتووە کە داوای مۆڵەتی کرد، پەیامەکەمان ڕوونبوو، پابەندنابین و پێویست ناکات پرس بە پارێزگار بکرێت."\nجەختیشیکردەوە: "شاخەوان عەبدوڵا وەکوو جێگری دووەمی سەرۆکی پەرلەمان دەسەڵاتی بەرزترە لە پەرلەمانتارەکانی تر، فشارەکانی ئەو لەبەغدا، بووە هۆی هەڵوەشاندنەوەی نووسراوەکەی پارێزگاری کەرکووک".\nنەورۆزکەرکووکئەحمەد خورشیدشاخەوان عەبدوڵڵاپارتییەکێتی\nسەرۆکی فراکسیۆنی نەوی نوێ لە پەرلەمانی عێراق بۆ بافڵ تاڵەبانی: ئێوە ئۆپۆزیسیۆن نین و بەشێکن لە حکوومەت بە مستێکی ئاسنینەوە لە هەرێمی کوردستان\nسەرۆکی فراکسیۆنی نەوی نوێ لە پەرلەمانی عێراق بۆ بافڵ تاڵەبانی:\nئێوە ئۆپۆزیسیۆن نین و بەشێکن لە حکوومەت بە مستێکی ئاسنینەوە لە هەرێمی کوردستان\nبەشی عێراق و هەرێمی کوردستان- سەرۆکی فراکسیۆنی نەوی نوێ لە پەرلەمانی عێراق وەڵامی وتەکانی بافڵ تاڵەبانی-ی لەبارەی هەناردەکردنی گازی پارێزگای سلێمانیی دایەوە.


به‌ڕێوه‌به‌ری گشتی ناوه‌ندی هاوبه‌شی هه‌ماهه‌نگی قه‌یرانه‌كان له لێدوانێكدا بۆ ماڵپه‌ری حكومه‌تی هه‌رێمی كوردستان گوتی کە 30 لەسەدی ئاواره‌كانی ناوخۆی عێراق و 98 لەسەدی په‌نابه‌رانی سوریا لە عیراق، له هه‌رێمی كوردستانن، كه ژماره‌یان ده‌گاته یەک ملیۆن و٤٠٠ هەزار كه‌س.\nبه‌ڕێوه‌به‌ری گشتی ناوه‌ندی هاوبه‌شی هه‌ماهه‌نگی قه‌یرانه‌كان، كه هه‌ماهه‌نگی نێوان حكومه‌تی هه‌رێم ونه‌ته‌وه یه‌كگرتووه‌كان و عێراق ولایه‌نه نێوده‌وڵه‌تییه‌كانی په‌یوه‌ندیدار به پرسی ئاواره‌كان ده‌كات ده‌ڵێت، "ئێستا ره‌وشی ئاواره‌كان له ناو كه‌مپه‌كان باش نیه، چونكه له‌لایه‌ك ئه‌و كه‌مپانه‌ی بۆ ئاواره‌كانی موسڵ دروستكران كه‌مپی فریاكه‌وتنن وبه شێوه‌ی كاتی بۆ ماوه‌ی شه‌ش مانگ دروستكران وئێستا زۆربه‌ی خیوەته‌كان پێویستیان به گۆڕین هه‌یه وژێرخانی ناو كه‌مپه‌كان و خزمه‌تگوزاری پێویستی به چاككردن هه‌یه."\nله باره‌ی ھاوكاری حكومەتی عێراق بۆ یارمەتیدانی ئاوارەكان وپرۆسەی گەڕانەوەی ئاواره‌كان گوتی، "تا ئێستا سیاسه‌ت و به‌رنامه‌یه‌كی نشتیمانی گشتگیر نییه كه هه‌موو لایه‌نه‌كان له حكومه‌تی به‌غدا و حكومه‌تی هه‌رێمی كوردستان و ئاژانسه‌كانی نه‌ته‌وه یه‌كگرتووه‌كان وپارێزگاكانی دیكه به‌یه‌كه‌وه جێبه‌جێی بكه‌ن. ئه‌وه‌ش بۆته هۆی په‌رش وبڵاوی و ناڕوونی وبێ به‌رنامه‌یی له پڕۆسه‌ی گه‌ڕانه‌وه‌ی ئاواره‌كان. تا ئێستا گروپه میلشیا‌كان رێگه به گه‌ڕانه‌وه‌ی ده‌یان هه‌زار خێزان بۆ زیدی خۆیان له ناوچه ئازاد كراوه‌كان ناده‌ن وهیچ پاڵپشتیه‌كی ماددی و مه‌عنه‌وی دیاریكراو نیه بۆ هاندانی گه‌ڕانه‌وه وئه‌وه‌ش بۆته هۆكار كه ئاواره‌كان بڕیار نه‌ده‌ن ئایا بچنه‌وه زێدی خۆیان یان دووباره بۆ كه‌مپه‌كان بگه‌ڕینه‌وه."


ئەمینداری گشتی یەکگرتوو : لیستی 119ی بەرەو ئيصلاح بۆ راماڵینی گەندەڵی و گەندەڵکاران پێکهێنراوە.\nHiwa 21/09/2018 - 11:11 بڵاوکراوەتەوە لە هەواڵ/كوردستانی\nلە میانەی کۆبونەوەی لەگەڵ رێکخستنەکانی ناوچەی رزگاری لە دەڤەری گەرمیان ئەنجامیدا مامۆستا صلاح الدین محمد بهاء الدین رایگەیاند لیستی 119 ی بەرەو ئیصلاح بۆ راماڵینی گەندەڵی و گەندەڵکاران پێکهێنراوە بۆ ئەو مەبەستەش ژمارەیەک کاندیدی دڵسۆز و دەست پاک و پسپۆرو بە ئەزمونانمان بۆ هەڵبژاردنەکانی پەرلەمانی کوردستان داناوە\nبۆیە پێویستە لەسەر هەمولایەکمان بە هەموو هەوڵ و توانایەکمانەوە پشتگیریان بکەین و هەوڵ بۆ سەرختنیان بدەین و تۆڵەی دەنگە دزراوەکانمان لە هەلبژاردنی 12 ئایاردا لە تەزویرچیەکان بکەینەوە بە بەشداری چالاکانەمان لە رۆژی دەنگدان سزای تەواویان بدەین.\nهەر دوانیوەرۆی ئەمرۆش ئەمینداری گشتی یەکگرتوو سەردانی شارۆچکەی کفری کرد و لەگەڵ رێکخستنەکانی یه‌کگرتوو کۆبوویەوە رایگەیاند زۆر هەوڵدرا کە یەکگرتوو رابکێشرێت بۆ نەخۆشی ناوچەگەری و پەرتەوازەیی کە زۆربەی لایەنەکانی تری گرتببووە بەڵام بە پشتیوانی خوای پەروەردگار و دڵسۆزی رێکخستەنەکانمان سەرجەم هەولەکانمان شکست پێهێنا..\nهەروەها چەواشەکاری زۆریش بەرامبەر بە ئەدای کاری یەکگرتوو کرا بەلام ئەوانەش بێ ئەنجام بوون و ئێمە لەرابردوو بە تیۆری کۆمەلێک قەسمانکرد لەسەر بارودۆخی کوردستان و لایەنەکان کە ئەوکات لێکدانەوەی هەڵەی بۆدەکرا بەڵام لە ئێستادا بەشێوازی پراکتیکی ئەنجامەکەی دەبینین.\nلە کۆتای وتەکانیدا ئەمینداری گشتی یەککگرتوو ئاماژەی بەوە دا لیستی 119ی بەرەو ئیصلاح ئەنجامی کۆبونەوە و شەونوخونیەکانی پرۆژەی کاری ئیسلامیە لە کوردستان،


لوقمان مصطفی: ئایا کەس هەیە لە “پەنجە مۆر” دەربازبێت؟ – WTARIKURD\nسەرەتا بابزانین لەڕووی زانستیەوە پەنجەمۆر چیە و بۆچی بەکاردێت، ئایا کەس هەیە لە کرداری ناسینەوەی پەنجەمۆر قوتاری ببێت؟ بفەرموون لەگەڵ ئامادەکردنی ئەم بابەتە زانستیە هەستیارە کە یاسا پشتی پێ بەستوە لە دۆزینەوەی کارە تاوانکاریەکان، وە لەهەمان کاتدا پەیوەندی بەسەلامەتی هەر تاکێکەوە هەیە لە کۆمەڵگادا، بابزانین کێن ئەوانەی تاوانەکە دەکەن و لەناسینەوەی پەنجەمۆر خۆ دەدزنەوەو قوتار دەبن و وەک بەرزەکی بانان بۆی دەردەچن.\nپەنجەمۆر کە ئێستا لە جیهاندا لە هەموو مامەڵەیەکى کارگێڕی و یاساییدا بەکاردەهێنرێت و لە زۆرینەى کارە ئیدارییەکاندا سوودى لێوەردەگیرێت، هەروەها لە کاریی ڕۆژانەشماندا بەکار دەهێنرێت وەک سیستەمى پاراستن و تەنانەت بە هۆکارێکى سەرەکى دۆزینەوە تاوانبارانیش دادەنرێت، لە هەمان کاتدا چەندین زانیارى لەبارەى پەنجە مۆرەوە هەن کە سەرنجڕاکێشن و لەوانەیە تا ئێستا زۆر بەمان بەشێوەیەکی باش زانیاری تەواومان لەسەری نەبێت و نەمان زانیبێت چ سحرێک لە دوتوێی ئەو سەرەپەنجانەماندا هەبێت. زانایان و پسپۆڕانی ئەم بوارە دەڵێن:\n1- جێ پەنجە بە چەند ساتێک لە دواى لە دایکبوونى مرۆڤەوە جێگیر دەبێت و تا مردن گۆڕانکارى بەسەردا نایەت.\n2- ئەگەرى لەیەکچوون و هاوشێوەى جێ پەنجە زۆر زۆر کەمە و زانایان دەڵێن لە 46 ملیارد مرۆڤدا ئەگەرى یەک جێ پەنجەى وەک یەک هەیە، واتە ئێستا چل ملیارد کەس بۆ ژمارەى دانیشتوانى زیاد بکرێت ئینجا ئەگەرى دووبارەبوونەوەى هەیە.\n3- جێ پەنجەى هیچ دەستێک لە هى دەستەکەى تر ناچێت بۆیە زۆرجار لە هەموو پەنجەکان پەنجەمۆر وەردەگیرێت.\n4- جێى پەنجەى دەست لە جێى پەنجە پێیەکان بە تەواوەتى جیاوازە.\n5- بۆ یەکەمجار لە لایەن چینییەکانەوە بە حەوت هەزار ساڵ بەر لە زایین بۆ ناسینەوەى ئەو گۆزانەى کە دروستیان دەکرد بەکاردەهات.\n6- جۆرە ناتەواویەکى جینى هەیە کە وا لە هەندێک کەس دەکات کە خاوەنى جێ پەنجە نەبن و لە ڕاپەڕاندنى مامەڵە و سەفەرکردندا تووشى کێشە دەبن.\n7- بە هەندێک رێکارى سادە تەنانەت دەتوانرێت جێ پەنجەى بەر لە دە ساڵ بناسرێتەوە.\n8- جێ پەنجە لە کلتورە جیاوازەکاندا بۆ بەخت خوێندنەوە بەکار هاتووە و ئێستا بە شێوەیەکى زانستى خوێندنەوە بۆ جۆرى کەسایەتى مرۆڤ لەڕرێى جێ پەنجەوە دەکڕێت.\n9- تا ساڵى 1941 جێ پەنجە و پەنجەمۆر وەک بەڵگەیەکى یاسایی لە دادگاکاندا سەیر نەدەکران.\nهەرەوەها زانایان پێیان وایە کە پەنجەمۆری هیچ کەسێک لە کەسێکی تر ناچێت، وە هەمان کەس پەنجەمۆری هیچ پەنجەیەکی لە پەنجەکانی تری ناچێت، واتە هەر مرۆڤێک 20 پەنجەمۆری جیاوازی هەیە، هەربۆیە لەکاتی تاواندا (بصمە)ی هەردەپەنجەی دەستەکانی وەردەگیرێت.\nپەنجەمۆری کەسەکان بەتێپەڕبونی کات ناگۆڕێت، هەرچەندەکەسەکان گەورەببن تەنها کەمێک جێ پەنجەکایان گەورەدەبێت بەڵام نەخشەی پەنجەیان هیچ گۆڕانکارییەک تیایدا ڕونادات، بۆیە ئەگەر کەسێک لەتەمەنی منداڵی تاوانێک بکات چەندین ساڵی بەسەردا تێپەڕببێت دەکرێت لەڕێی پەنجەمۆرەوە بدۆزرێتەوە، بەڵام پەنجەمۆر بەهۆی سوتانی دەرەجە سێ لەناو دەچێت.\nتەنانەت دووانەکانیش پەنجەمۆریان جیاوازە و لێک ناچێت و بە رێگەی تایبەت دەتوانرێت لەیەکتر جیا بکرێنەوە، بۆیە وڵاتانی هەوڵ دەدەن کە پەنجەمۆری تاوانباران تۆمار بکەن بۆ ناسینەوەیان لە رێگەی ئەو شوێنەوارەی لەسەر تاوانەکانیان لە داهاتوو جێی دێڵن کە رەنگە دەیان ساڵ بمێنێتەوە، بۆیە پرسیارەکە ئەوەیە کە بەتێپەڕبوونی کات و بەتەمەنداچوون ئاخۆ پەنجەمۆر گۆڕانکاری بەسەردا دێت؟.\nشارەزایان پێیان وایە کە پەنجەمۆری مرۆڤ لە ماوەی سێ مانگی یەکەمی تەمەنی کۆرپەلە پێک دێت و لەگەڵ گەشەی لەش ئەویش گەشە دەکات، بەڵام شێوەی ناگۆڕێت، ئەگەرچی رەنگە تووشی شێوان بێتەوە بەهۆی بریندارکردن و سوین و سووتاندن.\nلە راستیدا ئەو گۆڕانکارییانە کاتین و لە شێوەی پەنجەمۆر ناگۆڕن، چونکە پەنجەی مرۆڤ شێوەی خۆی وەردەگرێتەوە ئەو کاتەی پێست لە رێگەی خانەکانییەوە خۆی نوێ دەکاتەوە لە ماوەی تەنیا چەند مانگێکدا.\nرەنگە هەندێک بۆچوونیان جیاواز بێت بەوەی کە پەنجەمۆر لەگەڵ بەتەمەنداچوون گۆڕانی بەسەردا دێت و بەڵگەشیان بۆ ئەوە ئەوەیە کە پەنجەمۆری کەسانی بەتەمەن نا روون و نارێکە، کەچی راستییەکەی ئەوەیە کە پەنجەمۆری ئەوانیش ناگۆڕێت، بەڵام ئەوەی رووی داوە کە کەمی نەرمی پێستیان و زبربوونی وای کردووە کە هێڵەکانی رووی پەنجە سەتوورتر بن و بەسەختتر بێنە پشکنین.\nبەکارهێنانی مەرەکەبیش تەنیا بۆ دیاری کردنی شوێنی پەنجەمۆرە ، ئەگەرنا بەبێ مەرەکەبیش جێ پەنجەی مرۆڤ لەسەر کاغەز و شتەکان بەجێ دەمێنێت، بەڵام بۆهۆی ئامێری پێشکەوتووەوە دەدۆزرێتەوە. بۆنمونە تۆ تاقەتت نیە هەمو جارێک پاسۆردی ئەپڵ ئایدی داخل بکەی بۆ ئەوەی بەرنامە داونلۆد کەیت. بەڵام وەرە بیکە بە پەنجە مۆر لە جیاتی پاسورد ئەم کردارش تەنها بۆ ئەو دیڤەیسانە ئەبێت کە پەنجەمۆریان هەیە مەبەستم بۆ نمونە مۆبایلە ئایفۆنە.\nزانایان دەڵێن: پێناسی مرۆڤـ لەمۆری سەری پەنجەکانیدایە، هەر بۆیە تەرکیزکردن لە سەر مۆری پەنجەکان مانایەکی زۆر تایبەتی ھەیە، چونکە سەری پەنجەی ھەموو مرۆڤێک بێوێنەیە و تەنھا تایبەتە بە خۆیەوە. ھەموو کەسێک کە لە ژیاندایە یان مردووە، کۆمەڵەیەکی جیاکراوەی مۆری سەری پەنجەکانیان ھەیە.\nئەمەیە وادەکات مۆری سەری پەنجەکان بەڵگەیەکی قەبەوپەسەندکراو بێت لەسەر کەسێتی خاوەنەکەی، بەڵام لایەنی گرنگ ئەوەیە بابەتی مۆرەکان تا (سەدەی 19) ئاشکرا نەکرابوو… پێش ئەوە خەڵک سەیری مۆری سەری پەنجەکانیان دەکرد تەنھا وەک ئەوەی ژمارەیەک ھێڵی ئاسایین و ھیچ مانایەک یان گرنگیەکیان نییە.\nبەڵام لە زانست وزانیاری نوێی ئێستادا دەوڵەتە پێش کەوتوەکان بۆ ڕێگرتن لە تاوان وبەتایبەتیش کۆچبەرانی نایاسایی بەتەواوەتی پشتیان بەستوە بە شیکاری پەنجەمۆر.هەر بۆیە وەزارەتی كۆچی ئوسترالیا بەنیازە لەساڵی 2020ـەوە سیستمی ناسینەوەی روخسار لەفڕۆكەخانەكان جێگیر بكات بۆ كۆنترۆڵكردنی باری ئەمنی و بەرگرتن لەكۆچی نایاسایی.\nبەپێی ئەو پێشكەوتنە تەكنەلۆجیانەی كە وردە وردە وڵاتان پشتی پێدەبەستن، رەنگە چەند ساڵێكی تر پاسپۆرت ببێتە شتێكی كلاسیكی، ئیتر پشتی پێنابەسترێت.\nلە ئێستادا وەزارەتی كۆچی ئوسترالیا بڕیاریداوە لەساڵی 2020ـەوە سیستمی ئەلیكترۆنی ناسینەوەی روخسارو پەنجەمۆری گەشتیاران لەفڕۆكەخانەو دەروازە سنورییەكان دەخاتەگەڕ، ئامانجیش لەو كارە كۆنترۆڵكردنی باری ئەمنی و رێگرتنە لەكۆچی نایاسایی بەرەو ئەو وڵاتە.\nبەپێی زانیارییەكان، ئەو سیستمەی لەئوسترالیا بەگەڕدەخرێت، سیستمێكی خۆكارە، 90%ی كارەكانی بەشێوەی ئۆتۆماتیكی بەڕێوەدەچن و مرۆڤ دەستی تێوەرنادات، وەك تاقیكردنەوەیەكیشە بۆ ئەوەی لەوڵاتانی تریش بخرێتەگەر.\nلەگەڵ ئەم هەموو زانست وزانیاریانەی سەردەمدا کە هەموو دەوڵەتە پێش کەوتوەکانی دونیا بە عێراق وکوردستانیشەوە کاری پێدەکەن،بە مەبەستی ڕێگرتن لە هەمووکارێکی نایاسایی بەتایبەتیش کارە تاوانکاریەکان کە ژیانی تاک و کۆمەڵگا بە گشتی دەخاتە مەترسیەوە،بەڵام تائێستاش دزو گەندەڵکارو تاوانبارە ڕاهاتوەکان ، کرداری ناسینەوەی پەنجەمۆر لە ئاستیان دەستەوەستانە، ئەوەش بە هۆی بەکارهێنانی فرت وفێڵ وتەڵەکەبازیەوە، بەهۆی توشکردن وفریودانی کوڕەفەقیرو هەژارەوە، پاشانیش توند کردنیان لە کونجی زیندان، بۆ خۆیشیان خۆ دەدزنەوە لە ناسینەوەی کرداری پەنجەمۆر، هەمیشە لە پشتی کەوالیسەوەن وگەر تینیشیان بۆ بێت وەک بەرزەکی بانان بۆی دەردەچن، چونکە وەک زانراوە کەس لە کرداری ناسینەوەی پەنجە مۆر قوتار نابێت، بەڵام ئەمان زۆر زەحمەت دەکەونە بەر مەترسی ناسینەوەی پەنجەمۆر.!! چونکە لەم بوارەشدا پسپۆرایەتیەکی تەواویان هەیە، بۆیە کەشف بونیان مەحاڵە، تامەقاش هەبێت پەنجەیان ناسوتێت.!!


نەتوانرا بنکەی دراوە هەڵبژێردرێت
\n
دەتوانرێت بڵێین پەیوەندی بەو بنکەی دراوەوە دەکرێت، کەلەوانەیە ناوی بەکارهێنەر و تێپەڕەوشە دروست بێت. بەڵام نەتوانرا ئەم %1$s هەڵبژێردرێت.
\n
ئایا دڵنیاییت کەبوونی هەیە؟
\n
ئایا بەکارهێنەری %2$s تواناو دەسەڵاتی هەیە لەبنکەی دراوەی %1$s دا؟
\n
لەهەندێک سیستەمدا ناوی بنکەی دراوەکە تێکەڵ دەکرێن لەگەڵ ناوی بنکەی دراوەکەدا. کەلەوانەیە ئاوا بێت username_%1$s. ئایا ئەوە کێشەکە نییە؟
\n
 ئەگەر هیچ لەمانە نازانیت دەتوانیتپەیوەندی بکەیت بەخاوە ڕاژەکەتەوە. ئەگەر هەموو شتەکان تەواو بوون؟ بەخۆشحاڵیەوە ئامادەین بۆ یارمەتیت لە مەکۆکانی چاوگ.
\nهەڵە لەبنکەی دراوە وۆردپرێس %1$s بۆ پرسی %2$s دروستکراوە لەلایەن %3$s\nهەڵەی بنکەی دراوەی وۆردپرێس %1$s بۆ پرسی %2$s\n$db->get_row(string query, output type, int offset) -- جۆری دەرپەڕێو دەبێت یەکێک بێت لەجۆری: OBJECT, ARRAY_A, ARRAY_N\nوەشاندنی PHP ڕاژەکەت بریتییە لە %s بەڵام وۆردپرێس پێویستی بەوەشاندنی سەروو 4.3 ــەوە هەیە.\nوادیارە دامەزراندنی PHP پێویستی بەپاشگری MySQL هەیە ئەمەش زۆر پێویستە بۆ دامەزراندنی وۆردپرێس.\nهەڵە: $table_prefix لە wp-config.php تەنها ژمارە و پیت و ژێربڕگە وەردەگرێت، زیاتر نا.\nTranslated and reviewed by Ara Qadir on 2009-07-30\nوادیارەپەیوەندی نییە بەپەڕگەیwp-config.php ــوەو. من پێویستم پێێەتی پێشئەوەی دەست بەکارەکانم بکەم. یارمەتی زیاترت دەوێت؟ لێرەوە. تۆ دەتوانیت هەڵسیت بەدروستکردنی پەڕگەی wp-config.phpبیخەیتە سەر ڕاژەی ماڵپەڕەکەت, بەڵام ئەمە بۆ هەموو هەڵبژاردنەکانی ڕاژە کارناکات. باشترین کار ئەوەی هەڵسیت بەدروستکردنی پەڕگەی.

پەڕەی هەڵبژاردنەکانی دەستی


تائێستاش ھاوپەیمانان بەردەوامن لە ھەماھەنگی لەگەڵ پێشمەرگە\n(هەواڵ كوردستان)- "دەبێت ژووری ئۆپەراسیۆنی ھاوبەشی پێشمەرگە و ھاوپەیمانان ھەبێت"\nبەڕێوەبەری دەزگای ڕۆشنبیر و ھۆشیاری لە وەزارەتی پێشمەرگە، ئاماژە بەوە دەکات تائێستاش ھێزی ھاوپەیمانان بەردەوامن لە ھاوکاریکردن و ھەماھەنگی لەگەڵ ھێزی پێشمەرگە.\nھەڵگورد حیکمەت، بەڕێوەبەری دەزگای ڕۆشنبیر و ھۆشیاری لە وەزارەتی پێشمەرگە، بە (باسنیوز)ی راگەیاند: "ھاوپەیمانان لە ھاوکاریکردنی ھێزی پێشمەرگەی کوردستان بەردەوامن، چ لە رێگای مەشق و راھێنان و چ لەرێگای ژووری عەمەلیاتی ھاوبەشەوە، ئەم ھەمانگییە بەردەوامی دەبێت تا تەواوبوونی ئەرکەکانمان".\nبەڕێوەبەری دەزگای ڕۆشنبیر و ھۆشیاری لە وەزارەتی پێشمەرگە، ئەوەشی خستە روو: "بێگومان بۆ ئەمەش پێویستیمان بە درێژەدانی ئەو ھەمانگییە ھەیە، لە کۆتایی ھێنان بە داعش لەکاتێکدا بەشایەتی ھاوپەیمانان لەماویە رابردوو پێشمەرگە ڕۆلێکی قارەمانانەی بینووە لە کۆتایی ھێنان بە داعش، ئەم ئەرکە بەردەوامی دەبێت و ئێمە لەماوەی رابردوو سەردانێکمان بۆ واشینتۆن کرد لەویش جەختمان لەوە کردەوە کە دەبێت ژووری ئۆپەراسیۆنی ھاوبەشی ھاوپیەمانان و ھێزی پێشمەرگە فراوانی ھەبێت درێژ ببێتەوە".\nئاشکراشی کرد، کە لەماوەی رابردوو کۆمەلێک مەشق و راھێنان بەھێزی پێشمەرگە کراوە، لەگەڵ ئەوەش ھێڵی تەماس لەگەڵ سوپای عێراق ھەیە، گوتیشی: "پێمان وایە دەبێت ھاوپەیمانانیش سەرپەرشتی ئەو ھێڵە تەماسە بکەن".


لیژنەی یاسایی ئەنجوومەنی نوێنەرانی عێراق رایگەیاند، دوای كۆتاییهاتنی جەژنی رەمەزانی پیرۆز ، ئەنجوومەنی نوێنەران دەستدەكات بە خوێندنەوەی پرۆژە یاسای "ئەوەت لەكوێ هێنا" ، پێشبینیش دەكرێت لەماوەی سێ هەفتەی داهاتوودا پرۆژەكە تێبپەڕینرێت .\nمحەمەد غەزی سەرۆكی لیژنەی یاسایی ئەنجوومەنی نوێنەرانی عێراق دەڵێت: دەستەی سەرۆكایەتی ئەنجوومەنی نوێنەران لە دانیشتنی یەكەمی دوای جەژنی رەمەزان پرۆژە یاساكە دەخاتە بەرنامەی كارەوە تا خوێندنەوەی یەكەمی بۆ بكرێت و پێش تێپەراندنی دوا مشتوماڵی بۆ بكرێت .\nسەرۆكی لیژنەی یاسایی ئەنجوومەنی نوێنەران دەشڵێت "تێپەراندنی ئەو پرۆژە یاسایە هاندەرێكە بۆ هەڵمەتی رووبەڕووبوونەوەی گەندەڵیی میریی و كۆمەڵگەیی ، پاڵنەرێكیشە بۆ لێپێچینەوەكردن لەگەڵ سەرەزلەكانی گەندەڵی تا ئاشكرا ببێت ئەو موڵك و ماڵەیان چۆن دەستكەوتووە؟.


زایینی: ٢٣-١٢-٢٠١٥ - هەتاوی: ١٣٩٤/١٠/٠٢ - ١٩:٢٢ تاران قه‌باره‌ی فۆنت:\nکوردستان میدیا: دەورەی ٢١٧ی سەرەتایی پێشمەرگە، هاوکات لەگەڵ ٢٦ی سەرماوەز، لە سنوورەکانی ڕۆژهەڵاتی کوردستان کۆتایی پێهات و جێژنی تایبەت بە دەورەی سەرەتایی پێشمەرگە لەو شوێنە بەڕێوە چوو.\nبەپێی ڕاپۆرتی هەواڵنێری ماڵپەڕی کوردستان میدیا، ڕۆژی دووشەممە ڕێکەوتی ١ی بەفرانباری ١٣٩٤ی هەتاوی، دەورەی سەرەتایی پێشمەرگە لە سنوورەکانی ڕۆژ‌هەڵاتی کوردستان کۆتایی پێهات و پۆلێک لە لاوانی شۆڕشگێڕی کوردستان پەیوەست بە ڕیزەکانی حیزبی دێموکراتی کوردستانی ئێران بوون.\nئەو ڕێوڕەسمە سەرەتا بە خوێندنی سروودی نەتەوایەتی ''ئەی رەقیب'' و خولەکێک بێدەنگی بۆ ڕێزگرتن لە گیانی پاکی شەهیدانی کوردستان دەستی پێکرد.\nپاشان "ڕەحیم مەنگووڕی" بە نوێنەرایەتی هێزی تایبەت لە سنوورەکانی ڕۆژهەڵاتی کوردستان بەخێرهاتنی میوانانی جێژنی دەورەکەی کرد.\nدواتر "میرۆ عەلیار" ئەندامی دەفتەری سیاسیی حیزبی دێموکراتی کوردستانی ئێران و بەرپرسی کۆمیسیۆنی پەروەردەی حیزبی دێموکرات پەیامێكی تایبەت بە ڕێوڕەسمی دەورەی ٢١٧ی سەرەتایی پێشمەرگەی پێشکەش بە بەشداربووانی جێژنەکە کرد.\nعەلیار لە قسەکانیدا گوتی: "دانانی ڕۆژێک لە مێژوودا بە ناوی ڕۆژی پێشمەرگە ئەگەرچی ناتوانێت هەموو بایەخ و جوانییەکانی پێشمەرگە پێناسە بکات، بەڵام ئەوەش دەردەخات کە پێشمەرگە ڕۆڵەی نەتەوەکەیە و خەڵکی کوردستانیش ئەو ڕۆڵەیان وەک پێشمەرگە قەبووڵە و شانازی پێوە دەکەن".\nناوبراو لە بەشێكی دیکەی قسەکانیدا باسی لەوە کرد: ''ئەمڕۆ ناوی پێشمەرگە لە کۆڕ و کۆبوونەوە نێودەوڵەتییەکان وەک تاکێک دێت کە دژ بە زوڵم و زۆری و هەرەوها پرسێکی زۆر مەترسیداری وەک تیرۆر شەڕ دەکات و پەیامی ئاشتی و ئازادی پێیە".\nدواتر "سەلام گردەسووریی" بە بۆنەی هاوکات‌بوونی کۆتایی دەورەی ٢١٧ی سەرەتایی پێشمەرگە و شەوی یەلدا، شەوی لەدایک‌بوونی ڕێبەری گەلی کورد دکتور قاسملوو شێعرێکی لەژێر ناوی "یەلدا"دا خوێندەوە.\nلە نێوئاخنی بەرنامەکەدا سروودی "هۆ کاکی پێشمەرگە" لە لایەن بەشداربووانی دەورەوە پێشکەش کرا.\nپاشان پەیامی دەورەی ٢١٧ی سەرەتایی لە لایەن بەشداربووی دەورە "پێژمان شەریعەتی"ـیەوە خوێندرایەوە.\nدواتر شێعرێک لە لایەن خاتوونی پێشمەرگە "شادی رەهگۆم" لەژێر ناوی "وەرە لە مردن نەترسێین" لە نووسینی "هیوا میرزایی" پێشکەش کرا.\nپاشان گۆرانییەک لە لایەن "کاراون عەبدوڵڵاهی" پێشکەش بە ئامادەبووانی دەورەکە کرا.\nلە درێژەی بەرنامەکەدا ڕێز لە "کاوە فەرزامی" پێشمەرگەی هێزی تایبەت لە کێلەشین گیرا.\nپاشان ڕاپۆرتی ئامووزشیی دەورە لە لایەن "شۆڕش ئەڵاوەیسی"ەوە خوێندرایەوە.\nلە بڕگەیەکی دیکەشدا، ڕیزە گۆرانییەکی فولکلۆر لە لایەن بەشداربووی دەورە "محەممەد محەممەدزادە"ەوە پێشکەش بە میوانانی جێژنەکە کرا.\nشایانی باسە بە بۆنەی یادکردنەوەی شەوی یەلدا و هاوکاتبوونی ئەو شەوە لەگەڵ ٨٥-ەمین ساڵڕۆژی لەدایکبوونی ڕێبەری نەمر دوکتور قاسملوو، ڕێوڕەسمێک لە سنوورەکانی کوردستان لە لایەن کادر و پێشمەرگەکانی حیزبەوە بەڕێوەچوو.


دکتۆر ئەحمەدی مەلا: خوێندنەوەی کوردی بۆ ئیسلام تا ئێستا خوێندنەوەیەکی سەلەفییە\nی مانگی شه‌ش ١٤, ٢٠١٦\nموسڵمانێکی ئەمریکایی بە ڕەگەز ئەفغانستانی لە ناوچەی ئۆرلاندۆ لە ستانی فلۆریدا تەقە لە خەڵک دەکات لە ناو یانەیەکی هاوڕەگەزبازەکاندا و 49 کەس دەکوژێت و زیاتر لە 50 کەسیش بریندار دەکات.\nلێکدانەوەکان بۆ ئەم جۆرە تاوان و هێرشانە زۆرن، بە تایبەتیش کاتێک لە کەسێکەوە بێت لەم سەروەختی شەڕی دژە تێرۆرەدا پاشخانێکی ئیسلامیانەی هەبێت.\nدەزگا ئاسایشیەکانی وڵاتە یەکگرتووەکانی ئەمریکا لێکۆڵینەوەکانی خۆیان لەسەر ئەو بنچینەیە دەکەن کە هێرشێکی تێرۆریستی بووە، هەرچەندە هەندێک لە کەس و کاری (عومەر سدیقی مەتین) دەڵێن عومەر کێشەی لەگەڵ هاوڕەگەزبازیدا هەبووە.\nژمارەیەک لە قوربانیانی هێرشە تێرۆرکارییەکەی ئۆرلاندۆ\nدکتۆر ئەحمەدی مەلا، شارەزای کاروباری ئیسلامی سیاسی دەڵێت لە ڕووداوێکی ئاوەهادا گرفتی کولتوریش دێتە ئاراوە لەو ڕوانگەیەوەی ئایا ئەو خێزانانەی لە کولتورێکی ئیسلامیانەوە دەگوێزنەوە بۆ وڵاتێکی ڕۆژئاوایی تا چەندێک ئامادەییان تیادایە کولتوری نوێ قەبوڵ بکەن؟! وە دەشڵێت "ئەو کولتورەی ئەو کوڕە، ئەو تێرۆریستە عومەر سدیق مەتین بە دەستی هێناوە، بێگومان کلتوری ئەمریکایی نییە و کولتوری ماڵەوەیە."\nدکتۆر ئەحمەدی مەلا ئاماژەش بەوە دەکات ئەوەی عومەر مەتین کردویەتی هیچ بیانویەک هەڵناگرێت تەنانەت بۆ ئەو کەسانەش کە دەخوازن شەریعەت بەجێبگەیەنن لە وڵاتێکی دیاریکراودا و ئەوە بکرێتە بیانو چونکە من لەگەڵ ئەم یان ئەو شتەدا نیم خەڵکی لەسەر بکوژم، وەک دەڵێت جا ئایا لە ناو جەرگەی کولتورێکەوە یان لەناو جەرگەی ئاینێکەوە هەڵقوڵابێت.\nبەڵێن ساڵح وتووێژی لەگەڵ دکتۆر ئەحمەدی مەلا کردووە.\nوتووێژ لەگەڵ دکتۆر ئەحمەدی مەلا


چۆنیەتی دروستکردنی (پێرستی سەرەکی ) یان گۆڕینی بە ئارەزوی خۆت بە چەند هەنگاوێک. (په‌ڕه 1) - PHP-Fusion - مەکۆکانی وێبچن\nچۆنیەتی دروستکردنی (پێرستی سەرەکی ) یان گۆڕینی بە ئارەزوی خۆت بە چەند هەنگاوێک. (په‌ڕه‌ی 1 له 2)\nمەکۆکانی وێبچن » PHP-Fusion » چۆنیەتی دروستکردنی (پێرستی سەرەکی ) یان گۆڕینی بە ئارەزوی خۆت بە چەند هەنگاوێک.\nپه‌یام [ 1 بۆ 20 له 23 ]\nبابه‌ت: چۆنیەتی دروستکردنی (پێرستی سەرەکی ) یان گۆڕینی بە ئارەزوی خۆت بە چەند هەنگاوێک.\nئازیزان زۆر هاوڕێ کێشەی ئەوەی هەیە چۆن پێرستی سەرەکی بگؤڕێ و بە دڵی خۆی دەستکاری بکات یان زیادو کەم یان جوان کردنی پێرستی سەرەکی بە\nگوێرەی حەز و ئارەزووی خۆی ، بۆیە منێش بە پێویستم زانی کە ئەم بابەتە بنووسم بۆ ئەو کەسانەی کە پێویستیانە ، هیوادارم کێشەی گەلێکان کەم بێتەوە.\nچەند هەنگاوێک دەگرێتە خۆی ئێوەش لەگەڵ من هەنگاوەکان ئەنجام بدەن ، من ئەمە لەسەر ماڵپەڕی سەرەکی خۆم تاقی دەکەمەوە وەک نموونەش بەکاری دەهێنم، وە ئێمە پێویستیمان بە ٢ پڕۆگرام دەبێت ئەمانەن Microsoft Office Front Page و Adobe Photoshop ئەمانە بۆ ئەنجامدانی کارەکانمان پێویستمانن.\nئێستا ئێمە هەوڵ دەدەین ئەم بەشانە بکەین بە وێنە و بیان گۆڕین\nئێستا لە فۆتۆشۆپەوە دەست پێ دەکەین\nچ جۆرە شێوازێکت دەوێت کە لە جێگای نوسینەکان دایبنێی لە فۆتۆشۆپ درووستی بکە من ڕوونکردنەوەی پێویستم نەکردوە لەبەر ئەوەی هەرکەسەو بە دڵی خۆی بیکات.\nمن بەم شێوەیە کردم\nقەبارەکەیم بەم شێوەیە ڕێک خست هەرچەندە دەتوانی گەورەش دروستی بکەیت لە فڕۆنت پەیج دەتوانی بە دڵی خۆت بچوک یان گەورەی بکەیت.\nدواتر وێنەکەم بەم جۆرە بەگوێرەی ماڵپەڕەکەم دروست کرد .\nئێستا دوای درووستکردنی وێنەکان دەچینە قۆناغی دووهەم و فڕۆنت پەیج بەکار دەهێنین، کارمان بە فۆتۆشۆپ نەما.\nلە فڕۆنت پەیج ئەم هەنگاوانە جێ بەجێ بکە .\nتێبینی : ئێمە لە فڕۆنت پەیج تەنها قەبارە و کاری ڕێککردنییان دەکەین دواتر دەبێت ئەم وێنانە بکەیت بە لینکلەناو کۆدەکان دایبنێت لە دواتر ئاماژەی پێ دەکەم.\nدوای هێنانی وێنەکان دەبێت ئەوها دەرکەوێت\nدواتر کۆدەکان ئەوها دەردەکەون و تۆش دەتوانی لەو جێگایەی ئاماژەم پێ کردوە قەبارەکەی بگؤری کەم یان زیادی بکەیت،\nئازیزم وەک ئاماژەم پێ کردوە وێنەکان بکە بە لینک و لە جێکای وەنەکان دایبنێ .\nتێبینی : بۆ ئەوەی کێشەت بۆ درووست نەبێت لە داهاتودا پێم باشە لەسەر ماڵپەڕەکەی خۆت بیانکەی بە لینک.\nئێستاش هەنگاوێکی تر کە زۆر گرنگە :\nدەبێت لەسەر هەر وێنەیەک لینکی ئە بەشە دابێین کە دەمانهەوێت بۆ نموونە من هیماڵپەڕەکەی خۆمم دانا بەم شێوەیە.\nبەم شێوەیەی سەرەوە لینک دادەنێت\nوەک ئەمەش هەتاکو هەموویان دادەنێت .\nمەبەستم لە لینکەکە لینکی ماڵپەڕەکەی خۆتە .\nئیتر بەم جۆرەش لینکەکان دابنێ\nدوای ئەوە سەیرێکی کۆدەکان بکە دەبیت بەم جۆرە دەرچوون.\nئێستا ئامادەیە بۆ دانان\nبەڵام لەبەر ئەوەی کۆدەکان ڕاستوخۆ کار ناکەن دەبێت تۆ ئەم کۆدانە بەکار بهێنی ، ئەم کۆدانە تەنها لە سەرەتا و لە کۆتایی کۆدەکانی پێسرت دا زیاد دەکرێت.\nواتا بەم شێوەیە دەبێت ڕێکی بخەیت، کۆدەکانی ناو فڕۆنت پەیج ئەوانەی کە ئامادەن کۆپیان بکە و بەم شێوەیە دایان بنێ.\nئەمانەی خوارە دەتوانی تۆش بەکاریان بهێنی پێرستی سەرەکی منن.\n
\n
\n
\n
\n
\n
\n
\n
\n
\n
\n
\n
\n
\n
\n</\nئێستا دەبێت پانێل یان (بلۆکێک) ی نوێ بکەیتەوە ئەم کۆدانەی سەرەوەی تێدابنێ و پاشەکەوتی بکە و دواتر چالاکی بکە وە پێرستی پێشو واتا ئەوەی کە پێشتر هەبوو بە نووسین بون ناچالاکی بکە وەم ئەم پانێلی چۆنت بوێت دەتوانی دایبنێت واتا سەرو خوار یان چەپ و ڕاست ، وە ئەگەر کێشەی وێنەکانت هەیە دەتوانی هەر لە فڕۆنت پەیج چاکی بکەیت .\nبۆ کردنەوەی پانێلیش بەم شێوەیەی خوارەوە دەکرێت، پێشتر لە بابەتێکی تر باسم کردوە،\nئەمەش نموونەی کۆتایی بابەتەکە و نموونەی بلۆکی پێرستی سەرەکی.\nئازیزان ئەگەر هەر کێشەیەک هەبوو یاگادارم بکەنەوە من لە خزمەتام.\nتێکۆشان بۆ کوردستانێکی ئازاد و سەربەخۆ ...\nهه‌ڵۆی كورد's ماڵپه‌ڕ\nوه‌ڵام: چۆنیەتی دروستکردنی (پێرستی سەرەکی ) یان گۆڕینی بە ئارەزوی خۆت بە چەند هەنگاوێک.\nده‌ست خۆش بابه‌تیکی جوان و به‌سوده ماندو نه‌بیت\nده‌سته‌کانت خۆش بێت\nهه‌ڵۆی کورد کۆدی نووسی :\nگه‌ر پێرسته‌که به‌شێوه‌یه‌کی وه‌ستاو بێت ئه‌وا پێویست به‌م کۆده‌ناکات ئه‌توانیت بیسریته‌وه ئه‌م دێره\nله‌به‌ر ئه‌وه‌ی ئه‌م کۆده‌یان بۆ جوڵان به‌کاردێت، ئه‌توانیت ئاوا دایبنێت\nبه‌م شێوه‌یه باشتره :\nدوباره به هیوای به‌رده‌وامیت کاکه هه‌ڵۆی کورد، کۆد هۆنراوه‌یه\nMy Logo Gallery\nده‌ستت خۆش که‌ک هه‌ڵۆ\nبراکه‌م من مه‌خسه‌دم ئه‌وه نیه که لینکه‌کان بکه‌م به وێنه\nمه‌خسه‌دم ئه‌وه‌یه که من بمه‌وێت به‌شێک زیاد بکه‌م بۆ ماڵپه‌ر له لیسته‌که‌م واته چۆن له کۆنترۆڵ پانێڵی به‌ڕێوبه‌رایه‌تیه‌وه هه‌واڵ ده‌نوسیت ده‌ینێریت ده‌چێته شوێنی خودی بابه‌ته‌که . ده‌مه‌وێت به‌شێک که له لیستی سه‌ره‌تای ماڵپه‌ر نه‌بێت که زیادم کرد پانێلی خۆی هه‌بێت بۆ نسوینی بابه‌ته‌که داخلی شووێنی خۆی ببێت نه‌ک بمه‌وێت به html بۆی زیاد بکه‌م بابه‌ته‌که‌ن همه‌کات با فرۆنت پایخ بینوسم ده‌موێت وه‌کو پانێڵه‌کانی تر پانێڵی خۆی هه‌بێت\nهیوادارم له‌مه‌به‌ستم تێ بگه‌یت\nکاک هه‌ڵۆ ئه‌گه‌ر له‌م رونکردنه‌وه‌یه تێ نه‌گه‌یشتیت ره‌قه‌م ته‌له‌فونه‌که‌تم بۆ بنێر با به‌وه تێت بگه‌یه‌نم\nسوپاس بۆ ئه‌وه‌ی کا هاوکاریم ده‌کات سوپاس بۆ ئه‌وه‌ی هاوکاری ئه‌ندامان ده‌کات هه‌مولایه‌ک\nخۆم هه‌وڵ ده‌ده‌م بیر بکه‌مه‌وه که خۆم کێم\nده‌ستخۆش بابه‌تێکی به‌سووده .\nسوپاس بۆ هەموو لایەکتان بژین....\nکاکە ئەنەشتاین ڕاستە ئەم کۆدانە خۆی بۆ جوڵان بەکار دێن بەڵام من ەتاکو ئێستا کۆدم بەکار هێناوە ئەم جۆرە کە لە سەرەتا و لە کۆتایی زیادی دەکەم کۆدێکی زۆر سەرکەوتو بوەو کێشەی نەبوە کە ئێستا خۆم بەکاری دەهێنم.\nوە ئەمەش لە کۆدەکەدا هەبێت و نەبێت هیچ لەکۆدەکە ناگۆڕێت بۆیە منیش هەر وام داناوە وەک دەست ڕاهاتن مەبەستم لەمەی خوارەوەیە وەک زیادە.\nچوونکە ئەمە پارچەیەکی سەرەوەی هەیە کە من لام بردوە .\nسوپاس بۆ بۆچونەکەت جوان بوو هەر بژیت .\nکۆد هۆنراوەیە هەڵبەستنی و داڕشتنی هۆنراوە کاراییو لێهاتویی دەوێت .\nکاک هه‌لۆ گیان وه‌ڵامی پرسیاره‌که‌ی منیت نه‌دایه‌وه\nتکایه گار بتوانیت وه‌ڵڵام بده‌یته‌وه مامنونم\nئازیزم ئەگەر مەبەستت لە پانێلی دواترین هەواڵەکانە ئەوا پانێلێک هەیە لێرە دایگرە.\nhttp://www.kurdupload.com/main/download … c14796.zip\nبۆ دامەزراندنی دەبێت پانێلەکە بەرز بکەیتەوە بۆ ناو پانێلەکانی تر واتا بوخچەی infusions وە لە ماڵپەڕەکەت بڕۆ بۆ >> کۆنتڕۆڵ پانێلی ماڵپەڕ >>> ڕێکخستنەکانی ماڵپەڕ >>> پانێلەکان یان بلۆکەکان >>> پانێلێکی نوێبکەرەوە و لە کوێ نوسراوە NONE لەوێ کلیک بکەو ئەو پانێلەی مەبەستتە زیادی بکە و دواتر چالاکی بکە ..... تەواو\nئەگەریش مەبەستت لە ئەوەی کە شتێک زیاد بکەیت و وەک پانێل زیاد بێت من ئەمەم نەبیستوەو نەمبینیوە ئەگەر بکرێت چۆنت دەوێت نمونەیەک بنێری.\nده‌سته‌کانت خۆش بێت کاک هه‌ڵۆ گیان\nمه‌خسه‌دم ئه‌وه‌یه پانێڵی تر زیاد بکه‌م له‌گه‌ل ئه‌مانه‌ی که له وێنه‌کدا هاتووه چۆن ئه‌وه بکه‌م\nوه به‌م شێوه‌یه بابت بتوانم بڵآو بکه‌مه‌وه له پانێڵه تازه‌که‌دا\nسوپاس ئه‌گه‌ر که‌سێکتان بتوانن ئه‌م بابه‌تام بۆ دابین بکه‌ن\nلە ڕاستیدا من ئەمە نازانم ببورە ئازیزیم .\nئەمەش لە جێگایەی کە پرسیاسەکەت کردوە نوێیبکەرەوەو ئەمانەی لێرەت داناوە لەوێشی دابێ با هاوڕێیان تێبگەن .\nلەبەر ئەوەی ئەم بابەتە جیاییە.\nببورە کە نازانم بەڵام شتیوام نەبیستوە ئەگەر هەشبێت.\nبوراویت چاوه‌که‌م داتوانم به باباتی نوێ دای بنێم ؟؟\nبە بابەتی بەڵێ بەڵام تکایە ڕوونتر و سەردێڕت شیاو بێت.\nببورن با به ته كه زؤر كؤنه به لام بيويستيم بيه تي بؤيه نويم كرده وه\nهاوريان ئه جؤن ده توانم ليستى سه ره وه بكه م به وينه؟؟؟\nهةزمارةكةم وةستاندوة ئيَستا ئةمة هةزمارةكةمة...\nئةمةش ناوة نويَيية كةمة.Mohammed Taha\nمن كيشه م نيه له هيج ئه وه ى ئه م هاوريه باسى كرده ومن كردم به سه ره كوتوي\nئه و باس باسى ئه وه ى كردوه بؤ لاجه ب دابني من ده مه ويت بؤ به شه كاني سه ره وه دابنيم ياني ليستى سه ره وه براكيان.\nسه ره تا وتاره كان داكرتنه كان مه كؤى مالبه ر كه ران ئه وشتانه ئه مانه ده ليم\nهيدي سه رمؤدي كيان تؤ له مه به ستم تي ناكه يت يان من ناتوانم به وازحي بؤت روني كه مه وه !!!!\nبرا كيان ئيستا كاك هه‌ڵۆی كورد روني كردؤته وه من ده مه ويت ئه مانه بكه م به وينه ئايا جؤن بيكه م ؟؟؟\nمنيش ده مه ويت:(\nده ستتان خؤش بيت به راستى ويجين مالبهريكي كوردي نموو نه يه هيوادارم كاري جواتريش بكه ين .\nهاوريان بؤ نموو نه من ئه مانه م كرد به وينه\nئايا كه ئه م كاره م كرد ده توانم باكراوه نديك بؤ ئه م پێرستی سەرەکی ية دانيم؟\nنموونه وه كوو ئه مه ى سفيل باكراوه نديكي له زير پێرستی سەرەکی داناوه هيوادارم بؤمك روونكه نه وه جؤن منيش شتيك وابكه م هاوريانمhttp://www.civilmag.com/\nمه به ستم له زير ئه م هه موو وينانة باكراوه نيدك دانيم


سورییەکان لە شارۆچکەی سەرمەدای پارێزگای ئیدلیب نوێژی سەرقه‌بران ده‌كه‌ن لە 28 شوبات بۆ 33 سەربازی تورك کە رۆژی پێشتر کوژران لە هێرشێکی ئاسمانی رژێمی سوریادا. [عارف وەتاد/ئاژانسی فرانس پرێس]\nسەرکردەکانی روسیا و تورکیا گفتوگۆیان دەستپێکرد رۆژی هەینی (28 شوبات) تا هەوڵبدەن بارگرژییه‌كان کەمبکەنەوە دوای ئەوەی 33 سەربازی تورکیا لە هێرشێکی ئاسمانی رژێمدا لە سوریا کوژران.\nکۆمەڵگەی نێودەوڵەتی ترسی نیشاندا لە مه‌ترسیی پەرەسەندن دوای هێرشەکەی پێنجشەممەی هێزەکانی رژێمی سوریای پشتیوان بە روسیا لە پارێزگای ئیدلیب، کە لەوێ رژێم بەردەوامە لە هێرشە کوشندەکانی.\nرێكخراوی روانگەی سوری بۆ چاودێری مافەکانی مرۆڤ رایگەیاند کوژراوەکانی تورکیا لەو هێرشە ئاسمانیانەدا بوون کە لە ناوچەکانی نێوان به‌را و بالون لە باکوری کەفر نەبل روویاندا.\nپارێزگاری پارێزگای هاتای سه‌رسنووری تورکیا، رەحمی دۆغان وتی نزیکەی 32 سەربازی تورکیاش برینداربوون و رەوانەی تورکیا کران بۆ چارەسەر.\nدوکەڵ لە ئاسمانی شارۆچکەی سەراقیب بەرزدەبێتەوە لە خۆرهەڵاتی پارێزگای ئیدلیب دوای بۆمبارانی هێزەکانی رژێمی سوریا لە 27 شوبات. [عارف تەمماوی/ئاژانسی فرانس پرێس]\nئەم وێنەیە کە لە 29 تەمموز 2018 گیراوە کەشتیگەلی ئەدمیراڵ ماکارۆڤی روسی نیشاندەدات لە سان پیته‌رسبۆرگ. ئەو کەشتیە جەنگیە یەکێكه لە دوو کەشتیگەلە جەنگیەکەی روسیا کە موشەکی کروزی لەسەر جێگیرە و لە 28 شوبات لە بۆسفۆروس پەڕییەوە بەرەو دەریای ناوەڕاست. [کیریل کودریاڤتسێڤ/ ئاژانسی فرانس پرێس]\nئەو رووداوە دوای چەندین هەفتە هات لە بارگرژی به‌رده‌وام لەنێوان تورکیا و روسیادا و نیگەرانیی نێودەوڵەتی لێکەوتەوە له بارودۆخی کارەساتباری خەڵکی ئیدلیب.\nئەوە بەرزترین ئاستی قوربانی بوو لەوکاتەوەی یەکەمینجار تورکیا دەستیوەردایە سوریا لە 2016 و ژمارەی کوژراوانی تورکیای لە ئیدلیب لەم مانگەدا گەیاندە 53.\nتورکیا رایگەیاند كه وەڵامی داوەتەوە بە لێدان لە زیاتر لە 200 ئامانجی رژێم بە درۆن و تۆپباران، گوایە 20 سەربازی رژێمی سوریای کوشتووە.\nدوای چەند كاتژمێرێك لە هێرشەکە، تورکیا، کە 3.6 ملیۆن ئاوارەی سوریی لەخۆگرتووە، هۆشداریی دا لەوەی دەروازەکانی دەکاتەوە تا ئاوارەکان هەڵبێن بەرەو ئەوروپا.\nیۆنان و هاوبەشەکانی لە یەکێتی ئەوروپا ترسیان لە شەپۆلێکی دیکەی ئاوارەکان هەیە لە سوریاوە دوای ئەوەی زیاد لە ملیۆنێك گەیشتنە ئەوێ لە 2015 پێش ئەوەی رێکەوتنێکی یەکێتی ئەوروپا و تورکیا بکرێت تا ئەو ژمارەیە کۆنترۆڵ بکرێت.\nئەوەی بارگرژییەکەی زیادکرد ئەوەبوو مۆسکۆ رایگەیاند دوو کەشتی جەنگی به گەرووی بۆسفۆروسدا لە ئەستەنبوڵ تێده‌په‌ڕن به بەرچاوی شارەکەوه.\nبەڵام لە هەنگاوێکدا بۆ بەرگرتن بە قەیرانەکە، سەرۆکی روسیا ڤلادیمێر پوتین و هاوشانە تورکیەکەی رەجەب تەیب ئەردۆگان هەینی بە تەلەفۆن قسەیانکرد.\nتورکیا هەینی داوای لە کۆمەڵگەی نێودەوڵەتی کرد تا ناوچەی دژەفڕین لە ئیدلیب دابمەزرێنێت.\nگفتوگۆی کتوپڕ لەسەر قەیرانه‌كه\nلەسەر داوای تورکیا، هەینی ئەنجومەنی کارگێڕیی ناتۆ گفتوگۆی کتوپڕی دەستپێکرد لەسەر قەیرانەکە و چووه پاڵ هه‌ردووك نەتەوە یەکگرتوەکان و ئەمریکا بۆ داوای دەستبەجێ پوچەڵکردنەوەی بارگرژییەكان.\nسکرتێری گشتی ناتۆ یەنس شتۆلتنبێرگ سەرکۆنەی رژێمی سوریا و روسیای کرد و داوای لێکردن کۆتایی بە تووندوتیژی بهێنن لە ئیدلیب و رایگەیاند كه هاوپەیمانان رێکەوتوون لەسەر هێشتنەوەی ئەو هەنگاوانەی نراون بۆ بەهێزکردنی بەرگری ئاسمانی تورکیا.\nوتیشی: "لەمڕۆدا هاوپەیمانانی ناتۆ پشتیوانی له تورکیا دەکەن. بەرگری ئاسمانییان بەهێز دەکەین، فڕۆکەیەکی ئاواکسمان هەیە بۆ یارمەتیدانی پاراستنی ئاسمانی و سەردانی بەندەرەکانیشی دەکەین و پشتیوانیی لێ دەکەین بە چەندین رێگەی دیکە."\nوتی: "بەڵام هاوپەیمانان بەردەوام بۆ رێگەی دیکە دەگەڕێن تا بزانن دەتوانن چیتر بکەن بۆ پشتیوانیكردنی زیاتری تورکیا."\nهه‌روه‌ها وتی: "داوا لە روسیا و رژێمی [سوریا] دەکەین هێرشەکان بوەستێنن، هێرشی ئاسمانی هەڕەمەکی بوەستێنن و بەشداربن له پشتیوانیكردنی هەوڵەکانی نەتەوە یەکگرتوەکان بۆ دۆزینەوەی چارەسەرێکی هەمیشەیی سیاسی و ئاشتیخوازانە بۆ قەیرانی سوریا."\nنەتەوە یەکگرتوەکان پێنجشەممە داوای كرده‌ی دەستبەجێی کرد لە باکوری خۆرئاوای سوریا و هۆشداری دا لەوەی "مەترسی زیادتربوونی بارگرژی سات لە دوای سات زیاتردەكات".\nوتەبێژ ستێفن دوجاریچ لە بەیاننامەیەکدا وتی: "سکرتێری گشتی بانگەوازی خۆی بۆ ئاگربەستی دەستبەجێ دووبارە دەکاتەوە و نیگەرانییه‌كی تایبەت دەردەبڕێت له مەترسی بۆسەر مەدەنیەکان بەهۆی كرده سەربازییە برەوسەندووەکانەوە."\nدوجاریچ وتی سکرتێری گشتی نەتەوە یەکگرتوەکان ئەنتۆنیۆ گوتێرێس چاودێری دۆخەکەی دەکرد بە "نیگەرانی زۆرەوە" و "دووپاتیکردەوە كه هیچ چارەسەرێکی سەربازی بۆ شەڕی سوریا نییە" و داوای پرۆسەیەکی ئاشتی کرد کە نەتەوە یەکگرتوەکان ئاسانکاری بۆ بکات.\nهەینی، ئەنجومەنی ئاسایشی نەتەوە یەکگرتوەکان کۆبوونەوەیەکی کتوپڕی لە كاتژمێری 4 دوانیوەڕۆ ئەنجامدا بۆ گفتوگۆکردن دەربارەی برەوسەندنی شەڕی سوریا.\nنەتەوە یەکگرتوەکان بەردەوام هۆشداریی داوە لەوەی شەڕی ئیدلیب دەکرێت سەربکێشێت بۆ گەورەترین قەیرانی مرۆیی لەوکاتەوەی شەڕی ناوخۆی سوریا لە 2011 دەستیپێکرد.\nبەڵام ڤیتۆکانی روسیا، کە زۆرجار چین پشتیوانییان لێ دەکات، کاری نەتەوە یەکگرتوەکانی لە سوریا پەکخستووە.\nبەڕێوبەری سیاسەتی دەرەوە، جۆسێپ بۆرێل لە پۆستێکدا لە تۆڕە کۆمەڵایەتیەکان هەینی وتی یەکێتی ئەوروپا نیگەرانە لەوەی دۆخی سوریا دەکرێت سەربکێشێت بۆ جەنگێكی تەواوەتی.\nوتی: "مەترسی خزانە نێو پێکدادانێکی سەربازیی کراوەی نێودەوڵەتیی گەورە هەیە کە دەبێتە هۆی مەینەتی مرۆیی گەورە و مەدەنیەکان دەخاتە مەترسییەوە."\nوتی یەکێتی ئەوروپا داوای هێورکردنەوەیه‌كی خێرا دەکات و "هەموو هەنگاوێكی پێویست دەنێت بۆ پاراستنی بەرژەوەندییە ئەمنیەکانی". وتیشی یەکێتیەکە لە پەیوەندیدایە لەگەڵ "هەموو لایه‌نه گرنگه‌كان".\nکەشتیە جەنگیەکان لە بۆسفۆروس دەپەڕنەوە\nسوپای روسیا رایگەیاند کەشتیە جەنگیەکانی روسیا کە موشەکی کروزیان لەسەرە هەینی بە گەرووی بۆسفۆروسدا پەڕینەوە لەڕێگەیاندا بەرەو دەریای ناوەڕاست.\nئەو دوو کەشتییە جەنگییە -- ئەدمیراڵ ماکارۆڤ و ئەدمیراڵ گریگۆرۆڤیچ -- پێشتر بەندەری سێڤاستۆپۆلیان جێهێشت لە نیمچە دوورگەی قه‌رم و بە گەرووەکانی بۆسفۆروس و پاشان داردانێلدا تێپه‌ڕین.\nوتەبێژێکی سوپای روسیا جەختیکردەوە لەوەی پەڕینەوەکە تەنیا هەنگاوێکی رۆتینی بووە، سەرەڕای کاتەکەی و ئەو راستیەی دوو کەشتیگەلی جەنگیی پڕ لە چەك لە یەك کاتدا پەڕینەوە.\nوتەبێژی کەشتیگەلەکە، ئەلێکسی رولێڤ دیاریی نەکرد ئاخۆ کەشتیەکان بەرەو کوێ دەچن، بەڵام ئەو کەشتییە جەنگیانەی روسیا کە بە بۆسفۆروسدا دەپەڕنەوە بۆ دەریای ناوەڕاست بەشێوەیەکی ئاسایی بۆ پشتیوانیكردنی ئۆپەراسیۆنەکانی مۆسکۆ دەچن لە سوریا.\nوەك دەوڵەتێکی سەر دەریای رەش، روسیا رێگەی پێدراوە کەشتیە جەنگیەکانی بەنێو بۆسفۆروسدا تێپه‌ڕین بەگوێرەی پەیماننامەی مۆنترۆی 1936 دەربارەی گەرووەکان.\nبەگوێرەی بەندەکانی ئه‌و په‌یماننامه‌یه، تورکیا تەنیا کاتێك دەتوانێت رێبگرێت له کەشتیەکانی روسیا گەر جەنگ هەڵگیرسابێت یان هەستبکات لەژێر هەڕەشەیەکی حەتمیی جەنگدایە.\nئه‌مریكا داوای کۆتاییهێنان به هێرشه‌كه دەکات\nپێنجشەممە ئەمریکا داوایکرد رژێمی سوریا و روسیا کۆتایی بە ئۆپەراسیۆنە "قێزەون"ەکانیان بهێنن لە پارێزگای ئیدلیب و بەڵێنیدا پشتیوانی له تورکیا بکات.\nوتەبێژێكی وەزارەتی دەرەوە وتی: "پشتیوانی هاوپەیمانی ناتۆمان تورکیا دەکەین و بەردەوامین لە داواکردنی کۆتاییهێنانی دەستبەجێی ئەو هێرشە قێزەونەی رژێمی [سوریا] بەپشتیوانی هێزەکانی سەربە روسیا و ئێران ئەنجامیدەدەن."\n"سەیری بژاردەکانمان دەکەین لەوەی چۆن بتوانین بە باشترین شێوە پشتیوانی له تورکیا بکەین لەم قەیرانەدا."\nوەزارەتی دەرەوە رایگەیاند كه بەرپرسانی ئەمریکا هەوڵی بەدەستهێنانی زانیاری دەدەن لە هاوشانەکانیان لە تورکیا.\nباڵیۆزی ئەمریکا بۆ ناتۆ، بەیلی هەچیسۆن، وەك کاردانەوەی بۆ راپۆرتە سەرەتاییەکان دەربارەی ژمارەی کوژراوان وتی ئەم رووداوە بۆته هۆی "گۆڕانکارییەکی گه‌وره".\nپەیوەندی نێوان ئەمریکا و تورکیا ساڵی رابردوو بەرەو خراپی چوو لەسەر دەستێوەردانی سەربازیی ئەنکەرە لە سوریادا و هه‌روه‌ها کڕینی سیستمی بەرگری موشەکی S-400 له روسیا سەرەڕای هۆشدارییەکان لەلایەن هاوپەیمانانی ناتۆوە.\nهەچیسۆن وتی: "بەهیواین سەرۆك ئەردۆگان ببینێت کە ئێمە هاوپەیمانی رابردوویان و داهاتوویانین و واز لە S-400 بهێنن."\nوتیشی: "دەبینن كه روسیا چییە، دەبینن لەئێستادا چی دەکەن و گەر هێرشبکەنە سەر سەربازە تورکەکان، ئەوە دەبێت لەسەروو هەرشتێکی دیکەوە بێت کە لەئێستادا لەنێوان تورکیا و روسیادا روودەدات."


نرخی بەنزین و نەوت لە هەولێر دابەزیلەگەڵ هەرزان بوونی، شوفێران نیگەرانن لە كوالێتیەكەی – تۆڕی میدیایی خەڵک\nنرخی بەنزین و نەوت لە هەولێر دابەزی\nلەگەڵ هەرزان بوونی، شوفێران نیگەرانن لە كوالێتیەكەی\n2019/01/04 - 2:47 PM\nلەماوەی چەند ڕۆژی ڕابردوودا لەشاری هەولێر نرخی یەك لیتر بەنزین بەشێوەیەكی بەرچاو دابەزی و بەشێوەیەك لە هەندێك بەنزینخانە یەك لیتر بەنزینی نۆرماڵ بە (575) دینار فرۆشراوە، لە هەمان كاتدا سەرەڕای هەرزانبونی، بەڵام شوفێران نیگەرانن لە كوالێتیەكەی.\nبەپێی بەدواداچوونەكانی (خەڵك)، نرخی لیترێك بەنزین لەبەنزینخانەكانی هەولێر بەشێوەیەكی بەرچاو دابەزیوە و لەئێستادا نرخی بەنزینی نۆرماڵ بۆ (٦۲٥) دینار و لە بەشێك لە بەنزینخانەكانی شاری هەولێر بۆ (575) دینار دابەزیوە.\nهاوكات نرخی بەنزینی موحەسەن و سوپەریش دابەزیوە، ئێستا یەك لیتر بەنزینی موحەسەن لەنێوان ۷٥۰ بۆ ۸٥۰ دینار و هەندێ بەنزینخانە كەمتریشە و سووپەریش لەهەمان نرخ نزیكە.\nعەبدوڵا حەسەن، كە شوفێرێكی خەڵكی هەولێرە بە (خەڵك)ی ڕاگەیاند، ئێمەی شۆفێران خۆشحاڵین، كە ڕۆژ بۆ ڕۆژ نرخی بەنزین دادەبەزێت، هیوادارین نرخەكەی زیاتر داببەزێت، بەڵام تێبینیمان كردوە، كە لەگەڵ دابەزینی نرخەكەی كوالێتی بەنزینەكەش خراپ بوە، ئێمە داوا دەكەین لەگەڵ دابەزینی نرخەكەی كوالێتیەكەشی باشتر بكرێت.\nهاوكات شێرزاد كەریم، كە شۆفێرێكی دیكەیە بۆ (خەڵك) وتی، “ئەگەر كوالێتی بەنزین باش نەبێت نرخەكەی داشبەزێت سودی نابێت، چونكە دەبێتە هۆی تێكچونی ئۆتۆمبێلەكان، هیوادارین دەستكاری كوالێتی بەنزین نەكرێت.\nلەگەڵ دابەزینی نرخی بەنزین، نرخی نەوتیش دابەزیوە، كە پێشتر یەك لیتر نەوت لەسەروی ۷۰۰ دینار بوو، بەڵام ئێستا بە ٦٦۰ دینارە، چاوەڕوانیش دەكرێ نرخی بەنزین و نەوت زیاتریش داببەزێت.\nئایا تایەی تازە دەتەقێت؟\nپسپۆڕێكی ئۆتۆمبێل بۆ كاتی گۆڕینی تایە ڕێنمایی شۆفێران دەكات\nململانێیەكی نوێ بە ئاڕاستەی دوو ئیدارەیی لە هەرێم سەرهەڵدەدات


%63ی شه‌هیدانی كوردستان له سنووری سلێمانییه PUKmedia یەکێتیی نیشتمانیی کوردستان\nچاوپێکەوتن 05:34 PM - 2020-03-02\nمافناس، ئه‌دیب له‌تیف محه‌مه‌د، به‌ڕێوه‌به‌ری گشتیی كاروباری شه‌هیدان و ئه‌نفالكراوانی سلێمانی له‌دیدارێكیدا له‌گه‌ڵ كوردستانی نوێ ئاماژه به‌وه ده‌دات كه به‌پێی ئاماری وه‌زاره‌تی كاروباری شه‌هیدان و ئه‌نفالكراون، به‌ڕێژه‌ی 63% كۆی شه‌هیدانی كوردستان ده‌كه‌ونه سنووری چالاكییه‌كانی به‌ڕێوه‌به‌رایه‌تی گشتیی كاروباری شه‌هیدان و ئه‌نفالكراوانی سلێمانییه‌وه‌و ئه‌وه‌ش ئاشكرا ده‌كات كه ته‌نها له دوو ساڵی رابردوودا بڕی حه‌وت ملیارو 841 ملیۆن و 218 هه‌زار دینار بۆ كه‌سوكاری شه‌هیدان له بواری ته‌ندروستی و په‌روه‌رده‌دا خه‌رجكراوه و ده‌شلێت: ئه‌وه‌ی توانیومانه بۆ خزمه‌تی كه‌سوكاری شه‌هیدان و ئه‌نفالكراوان بیكه‌ین له ئاست قوربانییه‌كانیاندا نه‌بووه و نابێت، به‌ڵكو مشتێكه له خه‌رمانێك.\n*سه‌ره‌تا ده‌مانه‌وێت له‌سه‌ر زاری خۆته‌وه تۆ بناسین و بزانین خزمه‌تی رابردووت بۆ كه‌سوكاری شه‌هیدان چی بووه و چۆن گه‌یشتیت به پۆستی به‌ڕێوه‌به‌ری گشتیی كاروباری شه‌هیدان و ئه‌نفالكراوانی سلێمانی؟\n-به‌خێربێن سوپاس بۆ به‌سه‌ركردنه‌وه‌تان، پێشتر بۆ خزمه‌تكردن به خانه‌واده‌ی سه‌ربه‌رزی شه‌هیدان له‌ساڵی 1992 كۆمیته‌ی شه‌هیدان هه‌بوو، كه له‌ساڵی 1997ه‌وه كرا به مه‌كته‌بی شه‌هیدان، دواتریش به‌بڕیاری هه‌ڤاڵ مام جه‌لال له رۆژی 19ی 6 ی 1999 بووه ده‌زگای شه‌هیدانی شۆڕشی گه‌لی كوردستان، كه تاكو دروستبوونی وه‌زاره‌تی شه‌هیدان ئه‌و ده‌زگایه له ئاستی وه‌زاره‌تدا بوو، كه كۆمه‌ڵێك كه‌سی شاره‌زاو لێهاتوو خزمه‌تیان تێدا ده‌كرد، منیش له‌ساڵی 1997- 1998 له زانكۆی سه‌ڵاحه‌دین كۆلێژی یاسام ته‌واو كرد، مێژووی خزمه‌تكردنم به كه‌سوكاری شه‌هیدان ده‌گه‌ڕێته‌وه بۆ 22 ساڵی رابردوو كه له‌ساڵی 1998 بۆ یه‌كه‌مجار له مه‌كته‌بی شه‌هیدانی یه‌كێتیی نیشتمانیی كوردستان ده‌ستبه‌كاربووم.\nله‌و كاته‌وه بووم به به‌ڕێوه‌به‌ری به‌شی یاسا، كه رۆڵم هه‌بووه له نووسینه‌وه‌ی ئه‌و یاسایانه‌ی كه سه‌رده‌می ده‌زگای شه‌هیدان و وه‌زاره‌ت كاریان پێده‌كرا، دواتریش له‌سه‌ر داوای وه‌زاره‌تی شه‌هیدان داوام لێكرا پۆستی به‌ڕێوه‌به‌ری گشتیی وه‌ربگرم، بۆ ئه‌و مه‌به‌سته‌ش سێ كه‌س بووین كه كاندیدكراین بۆ وه‌رگرتنی ئه‌م پۆسته، له ئه‌نجومه‌نی پارێزگای سلێمانی به زۆرینه‌ی ده‌نگ په‌سه‌ند كرام، دواتریش له رۆژی 23ی 4ی 2018 به فه‌رمانی سه‌رۆكایه‌تیی ئه‌نجومه‌نی وه‌زیران وه‌ك به‌ڕێوه‌به‌ری گشتی ده‌ستبه‌كاربووم.\n*سنووری كارو چالاكیی به‌ڕێوه‌به‌رایه‌تییه‌كه‌تان چۆنه و كوێ ده‌گرێته‌وه؟\n-به‌ڕێوه‌به‌رایه‌تی گشتیی كاروباری شه‌هیدان و ئه‌نفالكراوانی سلێمانی له‌سه‌ر ئاستی وه‌زاره‌ت یه‌كه‌م به‌ڕێوه‌به‌رایه‌تیی گشتییه كه سنوورێكی زۆر به‌رفراوانی هه‌یه كه له هه‌شت به‌ڕێوه‌به‌رایه‌تی و سێ به‌ش و حه‌وت هۆبه و چه‌ند به‌ڕێوه‌به‌رایه‌تییه‌كی دیكه له سنووری قه‌زاو ناحیه‌كانی پارێزگای سلێمانی پێكدێت. به‌پێی ئاماری وه‌زاره‌تیش به‌ڕێژه‌ی 63% كۆی شه‌هیدانی كوردستان ده‌كه‌ونه سنووری چالاكییه‌كانی به‌ڕێوه‌به‌رایه‌تی گشتیی كاروباری شه‌هیدان و ئه‌نفالكراوانی سلێمانییه‌وه.\n*له ماوه‌ی دوو ساڵی رابردوودا كه به‌ڕێزتان پۆستی به‌ڕێوه‌به‌ری گشتییتان وه‌رگرتووه چالاكییه‌كانتان چی بووه؟\n-ئامانجی ئه‌م به‌ڕێوه‌به‌رایه‌تییه بۆ خزمه‌تكردنی سه‌رجه‌م وارس و كه‌سوكاری سه‌ربه‌رزی شه‌هیدانه به‌بێ جیاوازی، له‌ڕووی دابینكردنی مووچه، لایه‌نی ته‌ندروستی، بواری په‌روه‌رده‌یی، نیشته‌جێكردن، دیاریی هاوسه‌رگیریی بۆ كوڕو كچی شه‌هیدان و جینۆسایدكراوان، چاودێریی كۆمه‌ڵایه‌تی، هه‌روه‌ها به‌ده‌نگه‌وه‌چوونی هه‌موو داواكارییه‌ك كه له‌لایه‌ن وارسی سه‌ربه‌زی شه‌هیدانه‌وه ئاڕاسته‌ی به‌ڕێوه‌به‌رایه‌تیی گشتی ده‌كرێت، بێگومان كه‌سوكاری سه‌ربه‌رزی شه‌هیدان و ئه‌نفالكراوان به گشتی به هیچ خزمه‌تكردنێك و هاوكارییه‌ك قه‌ره‌بوو ناكرێنه‌وه، چونكه كه‌سه نزیكه‌كانی ئه‌وان خۆیان پێشكه‌شی گه‌ل و خاكی كوردستان كردووه و ئه‌وه‌ی ئێمه‌ش توانیومانه بۆ خزمه‌تی كه‌سوكاری شه‌هیدان و ئه‌نفالكراوان بیكه‌ین له ئاست قوربانییه‌كانیاندا نه‌بووه‌و نییه، به‌ڵكو مشتێكه له خه‌رمانێك، چونكه تواناو ده‌سه‌ڵاتی ئێمه‌ش به‌و جۆره‌بووه كه له خزمه‌تیاندابووین، ئه‌مه‌ش ده‌گه‌ڕێته‌وه بۆ ئه‌و كێشه سیاسی و ئابورییه‌ی له رابردوودا به‌رۆكی هه‌رێمی كوردستانی گرت چ له سه‌رهه‌ڵدانی شه‌ڕی داعش و قه‌یرانی دارایی، به‌ڵام زۆر به كورتی پێت بڵێم له دوو ساڵی رابردوودا بڕی حه‌وت ملیارو 841 ملیۆن و 218 هه‌زار دینار له‌ڕێگه‌ی به‌ڕێوه‌به‌رایه‌تیی گشتیی شه‌هیدان و ئه‌نفالكراوانی سلێمانییه‌وه بۆ كه‌سوكاری شه‌هیدان له بواری ته‌ندروستی و په‌روه‌رده‌دا خه‌رجكراوه، كه له ساڵی 2019 بڕی چوار ملیار و 249 ملیۆن و 129 هه‌زار دینار و له ساڵی 2018 شدا، بڕی سێ ملیارو 592 ملیۆن و 89 هه‌زار دینار بووه.\n*جیاوازیی فه‌رمانبه‌رانی به‌ڕێوه‌به‌رایه‌تییه‌كه‌تان له‌گه‌ڵ فه‌رمانبه‌رانی به‌ڕێوه‌به‌رایه‌تییه‌كانی دیكه‌دا چییه و تێڕوانینتان له‌وباره‌یه‌وه چییه؟\n-به‌بێ جیاوازیی ده‌ستخۆشیی زۆر له ماندوبوونی سه‌رجه‌م فه‌رمانبه‌رانی ده‌ره‌وه و ناو به‌ڕێوه‌به‌رایه‌تییه گشتییه‌كه‌مان ده‌كه‌م، جیاوازییه‌كه ئه‌وه‌یه فه‌رمانبه‌رانی ئێمه سه‌رجه‌میان كه‌سوكاری سه‌ربه‌رزی شه‌هیدانن، ئه‌وه‌ش وایكردووه باشتر له ئازاری كه‌سوكاری شه‌هیدان تێبگه‌ن، بۆیه زۆر جار بینوومه به په‌رۆشه‌وه ئیشوكاری هاووڵاتیان جێبه‌جێ ده‌كه‌ن، گیانی هاوكاریی و له‌خۆبووردنیان هه‌یه، زۆرجار له‌به‌رئه‌وه‌ی كه‌سێك له دووره‌وه هاتووه، زۆر له پاش ته‌وابوونی ده‌وامیش ده‌ستیان له‌كار هه‌ڵگرتووه، یان له‌كاتی قه‌یراندا بایكۆتی ده‌وامیان به ته‌واوی نه‌كردووه، هه‌میشه له‌خزمه‌ت هاووڵاتیاندابووین، به‌تایبه‌تی كه هه‌موو موراجیعه‌كانی ئێمه‌ش كه‌سوكارو وارسی شه‌هیدانن، بۆیه كارمه‌ند‌و فه‌رمانبه‌ره‌كانمان له‌ڕووی ئه‌خلاقییه‌وه ئاماده‌نه‌بوون كاره‌كانی ئه‌وان فه‌رامۆش بكه‌ن كه خۆشیان كه‌سوكاری شه‌هیدن و له مه‌ینه‌تییه‌كانیان تێده‌گه‌ن، هه‌روه‌ها هه‌موو ساڵێك له كاتێكدا هاووڵاتیان له گه‌شت و سه‌یرانن، زۆرێك له فه‌رمانبه‌رانی به‌ڕێوه‌به‌رایه‌تیی گشتیی شه‌هیدان خه‌ریكی ئاماده‌كاریی و یادكردنه‌وه‌ی بۆنه‌كانی شه‌هیدان و ئه‌نفالكراوانن له شوێنه جیاوازه‌كان كه به‌زۆری ئه‌و بۆنه خه‌مناكانه‌ش ده‌كه‌ونه مانگه‌كانی ئازار‌و نیسان و مایسه‌وه وه‌ك یادی كیمیابارانی سێوسێنان و هه‌ڵه‌بجه 16/3، یادی ئه‌نفال 14/4، یادی ئه‌نفال و كیمیابارانی عه‌سكه‌ر‌و گۆپته‌په 3/5.\n*راگرتنی ناردنه ده‌ره‌وه‌ی به‌ركه‌وتووانی چه‌كی كیمیایی بۆ چاره‌سه‌ر تاكه‌ی درێژه‌ی ده‌بێت؟\n-له رابردوودا له‌لایه‌ن به‌ڕێوه‌به‌رایه‌تیی گشتیی كاروباری شه‌هیدان و ئه‌نفالكراوانی سلێمانییه‌وه 34 وه‌جبه له به‌ركه‌وتووانی چه‌كی كیمیاوی نێردراون بۆ ده‌ره‌وه‌ی وڵات به مه‌به‌ستی وه‌رگرتنی چاره‌سه‌ر، سه‌رجه‌م پێویستییه‌كانیان بۆ دابینكراوه، به‌ڵام له ساڵی 2018ه‌وه پاش رێكه‌وتنێك له‌نێوان ئێمه و به‌ڕێوه‌به‌رایه‌تی گشتیی ته‌ندروستیی سلێمانی، كه‌یسی ناردنه ده‌ره‌وه‌ی به‌ركه‌وتووانی چه‌كی كیمیایی گواسترایه‌وه بۆ ئه‌وان، بۆیه وه‌ڵامی ئه‌م پرسیاره‌ت بۆ لایه‌نی جێبه‌جێكار ده‌گه‌ڕێته‌وه.\n*كه‌سوكاری شه‌هیدان گله‌ییان له بیناكه‌تان هه‌یه به تایبه‌تی به ساڵاچووان، وه‌ك دیاره كه‌موكورتی زۆره، له‌مباره‌وه چیتان كردووه بۆ چاره‌سه‌رو نه‌هێشتنی ئه‌و كه‌موكورتییانه؟\n-ئێمه‌ش هاوڕاین و پێمانوایه بیناكه‌مان له ئاست خزمه‌تی كه‌سوكاری سه‌ربه‌رزی شه‌هیداندا نییه، بۆ ئه‌مه‌ش داوامان له پارێزگاری سلێمانی و ئه‌نجومه‌نی وه‌زیران كردووه كه بینایه‌كمان بۆ دابینبكه‌ن، تاكو ئێستا له چاوه‌ڕوانی په‌سه‌ندكردنی ئه‌و داواكارییه‌داین، كه پێویسته بڕیاری له‌سه‌ر بدرێت، چونكه گرفتێكی گه‌وره‌یه بۆ فه‌رمانبه‌ران و ئه‌و كه‌سانه‌ش كه رۆژانه سه‌ردانمان ده‌كه‌ن.\n*زۆرجار كوڕو كچی شه‌هیدان له تۆڕه كۆمه‌ڵایه‌تییه‌كان گله‌یی ئه‌وه ده‌كه‌ن كه چه‌ند ساڵێكه دیاریی هاوسه‌رگیریی ڕاگیراوه، ئه‌مه كێشه‌یه‌كه ئاخۆ ده‌كرێت پێمان بڵێن ئه‌و كێشه‌یه تاكه‌ی درێژه‌ی ده‌بێت و كه‌ی چاره‌سه‌ر ده‌كرێت؟\n-وه‌ك پێشتر باسمكرد كێشه‌كه قه‌یرانی دارایی بوو، له كۆتایی ساڵی 2013ه‌وه ئه‌م بڕه پاره‌یه كه وه‌ك دیاریی هاوسه‌ریی ده‌درا به كوڕ و كچی شه‌هیدان راگیراوه كه دبوو بۆ هه‌ر یه‌كه‌یان بڕی پێنج ملیۆن دینار خه‌رج بكرێت، به‌ڵام حكومه‌تی هه‌رێم به‌هۆكاری قه‌یرانی دارایی پاره‌كه‌یانی بۆ خه‌رج نه‌كردوون، ئێمه‌ش له‌هه‌وڵداین و خوازیارین كه ئه‌نجومه‌نی وه‌زیرانی هه‌رێم به‌م نزیكانه له‌مباره‌یه‌وه بڕیارێكی دڵخۆشكه‌ر بدات.\n*خوێندكارانی كوڕو كچی شه‌هیدانیش هه‌مان گله‌ییان هه‌یه، بۆ ئه‌وه‌یان وه‌ڵامتان چییه؟\n-پێموانییه گله‌ییه‌كه‌یان له جێگه‌ی خۆیدا بێت، چونكه له‌گه‌ڵ سه‌ختیی بارودۆخه‌كه‌شدا بۆ كرێی خوێندنی 697 خوێندكاری كوڕو كچی شه‌هید، بڕی چوار ملیارو 735 ملیۆن و 739 هه‌زار دینار خه‌رجكراوه، بۆ ئه‌مساڵیش پرۆسه‌كه‌ش به‌رده‌وامه و رۆژانه‌ش ژماره‌ی پشتگیریی بۆ كوڕو كچی شه‌هید به‌مه‌به‌ستی راپه‌ڕاندنی ئیشوكاره‌كانیان له زانكۆ و په‌یمانگاكان و ناوه‌نده‌كانی خوێندن روو له‌هه‌ڵكشان ده‌كات.\n*هه‌وڵه‌كانتان بۆ مه‌سه‌له‌ی دابینكردنی زه‌ویی و باشتركردنی شوێنی نیشته‌جێبوونی كه‌سوكاری شه‌هیدان چۆن بووه، ئایا پرۆسه‌كه به‌رده‌وامه یان راوه‌ستاوه؟\n-له ماوه‌ی ساڵانی رابردوو 21 هه‌زار و 240 پارچه زه‌وی له سنووری شاره‌وانییه جیاوازه‌كان به‌سه‌ر وارسی سه‌ربه‌رزی شه‌هیداندا دابه‌شكراوه، به مه‌به‌ستی ته‌رخانكردنی زه‌وی بۆ خانه‌واده‌ی شه‌هیدان، خوازیارین فه‌رمانی سه‌رۆكایه‌تی ئه‌نجومه‌نی وه‌زیرانیان بۆ ده‌ربچێت، هه‌وڵه‌كانیشمان له‌م پێناوه‌دا به‌رده‌وام ده‌بێت.


هەواڵ / چاوپێکەوتن :: 08/01/2019 :: 17470 جار بینراوە\nتاگ :: ئابوری بودجه چاوپێکەوتن\nپسپۆڕێكى ئابورى ده‌ڵێت، دۆخى دارایى هاوڵاتییان له 2019 زۆر باش ده‌بێت، داهاتى هه‌رێم زیاتر ده‌بێت و دۆخى داراییش باش ده‌بێت، به‌ڵام پێویستیشه هاوڵاتییان پاشه‌كه‌وت بكه‌ن، دكتۆر عیزه‌ت سابیر پسپۆڕى ئابورى و مامۆستاى زانكۆ له چاوپێكه‌وتنێكى دواڕۆژدا ده‌ڵێت: پێشتر راپرسییه‌كم ئه‌نجامدا بۆم ده‌ركه‌وت له هه‌ولێر ئه‌گه‌ر هاوڵاتییه‌ك 100 دۆلارى پێبێت 60 ى خه‌رج ده‌كات و 40 دۆلارى پاشه‌كه‌وت ده‌كات، به‌پێچه‌وانه‌وه هاوڵاتییه‌كى سلێمانى 100 دۆلارى پێبێت 95ى ده‌خوات و 5 دۆلارى پاشه‌كه‌وت ده‌كات.\nدواڕۆژ: دۆخى مووچه‌ى فه‌رمانبه‌ران به‌ره‌و باش بوون ده‌ڕوات، بۆ ئه‌وه‌ى هاوڵاتییه‌كى مووچه‌خۆر ساڵێكى دارایى باش به‌ڕێبكات، ده‌بێت چۆن خه‌رجییه‌كانى رێكبخات؟\nعیزه‌ت سابیر: پاشه‌كه‌وت كه‌مكراوه‌ته‌وه و حكومه‌تى هه‌رێم-یش به‌ڵێنیداوه به 30 رۆژ جارێك مووچه دابه‌شبكات، پێویسته هاوڵاتی وه‌ك تاك، هه‌روه‌ها وه‌ك خێزان به‌رنامه‌یان هه‌بێت بۆ ئیداره‌دانى داهات و خه‌رجییه‌كانیان، پێنج ساڵى رابردوو ئه‌زموونێكى باش بێت بۆیان تا ئه‌و داهاته‌ى ده‌ستیان ده‌كه‌وێت باشتر له جاران خه‌رجى بكه‌ن، راسته پێویستییه‌كان زۆرن، به‌ڵام ناكرێت هه‌مووى خه‌رج بكرێت، به‌ڵكو رێژه‌ی 10 بۆ 15%ى داهاته‌كه‌یان پاشه‌كه‌وت بكه‌ن، ناكرێت به‌هه‌مان سیاسه‌ت و پلانى ساڵانى پێش قه‌یرانى دارایى مامه‌ڵه بكه‌ن، كوردستان له دواى 1992 كۆمه‌ڵێك خواستى دواخراوى هه‌بوو، به‌شێكى زۆرى خه‌ڵك خانوو، ئۆتۆمبێل، ته‌له‌فۆنیان نه‌بوو، كاتێك خۆشگوزه‌رانى رووى تێكردین خێزانه‌كان نه‌ك پاشه‌كه‌وتیان نه‌كرد، به‌ڵكو خۆیان قه‌رزار كرد، ژن و مێرد ئۆتۆمبێل و كه‌لوپه‌لى ناوماڵیان به قیست ده‌كڕى، نابێت ئه‌مه دووباره بێته‌وه، چونكه ده‌لاله‌ت له گه‌شه‌ى ئابورى ناكات.\nدواڕۆژ: كه‌واته چۆن خه‌رجییه‌كان رێك بخرێن؟\nعیزه‌ت سابیر: یه‌كه‌م واز له چاولێكه‌رى بێنن، زۆربه‌ى خه‌رجییه‌كانى كۆمه‌ڵگه بۆ كاڵا ناپێویسته‌كان به‌هه‌ده‌ر ده‌ڕوات، له‌به‌ر ئه‌وه‌ى هاوڕێكه‌ى هه‌یه‌تى ئه‌ویش ده‌یكڕێت، دووه‌م پێویسته ته‌ركیز بخرێته سه‌ر شمه‌كى گرنگ، ناگرنگ دوابخرێت بۆ كاتێكى تر، ئه‌گه‌ر پاشه‌كه‌وت زیادیكرد ئه‌وكات بكڕدرێت، نه‌ك له‌و مووچه‌یه‌ى كه سه‌رى مانگ وه‌رى ده‌گرێت، سێیه‌م كاتى كڕین گرنگه، ئێواران میوه و سه‌وزه هه‌رزانه به‌یانیان گرانه، جل وبه‌رگ به‌یانیان هه‌رزانه ئێواران گرانه، جگه‌له‌وه كه مووچه دابه‌شده‌كرێت نرخ به‌گشتى به‌رز ده‌كرێته‌وه، به‌پێچه‌وانه‌وه نرخى شمه‌ك هه‌رزانه، هه‌ندێكیان هێشتا مووچه دابه‌شنه‌كراوه نرخه‌كه‌ى هه‌رزانه، بۆیه گرنگه ئه‌و كاتانه بكڕدرێت كه مووچه دابه‌ش نه‌كراوه، به‌تایبه‌ت ئه‌وانه‌ى نرخیان گرانه.\nدواڕۆژ: پێشبینیه‌كانت بۆ ئه‌مساڵ چۆنه له‌رووى داراییه‌وه به‌تایبه‌ت بۆ مووچه‌خۆران؟\nعیزه‌ت سابیر: به‌پێى چه‌ند پێوه‌رێك 2019 به‌راورد به دوو ساڵى رابردوو دۆخى دارایى زۆر باش ده‌بێت، قه‌رزه‌كانى سه‌ر حكومه‌تى هه‌رێم كه‌بووه‌ته‌وه، نرخى نه‌وت به‌رز بووه‌ته‌وه، به‌رهه‌مى نه‌وت و گازى سروشتى له هه‌رێم زیادى كردووه، ته‌نها داهاتى به‌ڕێوه‌به‌رایه‌تى هاتوچۆى سلێمانى 114 ملیار دینار بووه له ساڵى رابردوودا، له‌كاتێكدا ساڵى 2012 و 2013 نیوه‌ى ئه‌م داهاته هه‌بووه، بێگومان داهاتى هاتوچۆى هه‌ولێر زۆر له‌مه زیاتره، بۆیه گه‌شبینم به‌وه‌ى له‌رووى داراییه‌وه ئه‌مساڵ زۆر باش ده‌بێت بۆ هاوڵاتییان.\nدواڕۆژ: ئایا په‌یوه‌ست نییه به رێككه‌وتنى سیاسى له‌گه‌ڵ به‌غدا؟\nعیزه‌ت سابیر: پلانێك هه‌یه ئه‌گه‌ر هه‌رێم نه‌وت-یش نه‌دات به به‌غدا، زیاتر 317 ملیار دینار له‌لایه‌ن عێراقه‌وه بۆ هه‌رێم بنێرێت، به‌شێكى نه‌وتى كه‌ركوك له‌رێگه‌ى بۆرى هه‌رێمى كوردستانه‌وه ده‌ڕوات، بۆیه حكومه‌تى هه‌رێم پشكى تێدا هه‌یه و كرێى گواستنه‌وه‌ش وه‌رده‌گرێت.\nدواڕۆژ: ئه‌گه‌ر هاوڵاتیه‌ك 10 هه‌زار دۆلار سه‌رمایه‌كه‌ى بێت چۆن وه‌به‌رهێنانى پێوه بكات، له چ بوارێكدا بێت؟\nعیزه‌ت سابیر: هه‌رچه‌نده بۆ هه‌موو پڕۆژه‌یه‌ك نابێت، بۆ دۆخى ئێستا كردنه‌وه‌ى سه‌رتاشخانه، دوكانی چاككردنه‌وه‌ى بۆرى ئاو و كاره‌با، مۆبایل، خواردنگه‌یه‌كى بچووك بكاته‌وه، ده‌توانرێت پڕۆژه‌یه‌كى بچوكى پێ بكرێت دوو كه‌س كارى تێدا بكه‌ن، ده‌بێت دیراسه بكرێت له نزیك زانكۆ و په‌یمانگاكان و نه‌خۆشخانه و فه‌رمانگه‌كان بكرێته‌وه، پێویسته بزانرێت چى شتێك له‌نزیك ئه‌و شوێنانه خواستى له‌سه‌ره، ئه‌گه‌رنا بخرێته بانكى باوه‌ڕ پێكراو سوو وه‌ربگرێت كه 8%ه ئه‌و 10 هه‌زار دۆلاره له ساڵێكدا 800 دۆلارى ده‌چێته‌سه‌ر، یاخود پشكى كۆمپانیایه‌ك بكڕێت.\nدواڕۆژ: هاوڵاتیانى كام شارى هه‌رێم زۆرترین خه‌رجى یان پاشه‌كه‌وت ده‌كه‌ن؟ په‌یوه‌ندى به‌چییه‌وه هه‌یه؟\nعیزه‌ت سابیر: پێشتر راپرسییه‌كم ئه‌نجامدا بۆم ده‌ركه‌وت له هه‌ولێر ئه‌گه‌ر هاوڵاتییه‌ك 100 دۆلارى پێ بێت 60ى خه‌رج ده‌كات و 40 دۆلارى پاشه‌كه‌وت ده‌كات، به‌پێچه‌وانه‌وه هاوڵاتییه‌كى سلێمانى 100 دۆلارى پێبێت 95ى ده‌خوات و 5 دۆلارى پاشه‌كه‌وت ده‌كات، ئه‌مه‌ش په‌یوه‌ندى به حه‌ز و ئاره‌ز و عادات و ته‌قالیدى كۆمه‌ڵگه‌وه هه‌یه، له سلێمانى دیارده‌ى چاولێكه‌رى زۆر زیاتره له شت كڕیندا، خانمێك پێشكه‌شكاره له ته‌له‌فزیۆن پێویستى به جوانكارى ده‌بێت، به‌ڵام هاوڕێى ئه‌و خانمه كه له تیڤى نی\nیه پێویستى به جوانكارى نییه و ئه‌م خه‌رجییه ده‌كات و ده‌یه‌وێت وه‌ك ئه‌و جوان بێت، بۆیه ئه‌وه‌ى پێشكه‌شكار نییه گرنگ نییه، بیردۆزى ئابورى ده‌ڵێت، هه‌موو داهاتێك كه ده‌ستت ده‌كه‌وێت به‌شێكى ده‌ڕوات بۆ خه‌رجكردن و به‌شه‌كه‌ى ترى بۆ پاشه‌كه‌وت، ئه‌گه‌ر سه‌رجه‌مى بۆ خه‌رجكردن بوو پاشه‌كه‌وت نه‌بوو ئابورى وڵات گه‌شه‌ناكات، ده‌بێت هه‌موو پاشه‌كه‌وتێك بڕوات بۆ وه‌به‌رهێنان، كه وه‌به‌رهێنان نه‌كرا گه‌شه‌ى ئابورى روونادات و كۆمه‌ڵگه پێش ناكه‌وێت.\nدواڕۆژ: كاڵایه‌كى زۆرى جوانكارى دێته هه‌رێم، هاوكات به‌شێكى زۆرى خه‌رجیه‌كان بۆ كه‌ره‌سته‌ى كه‌مالیاته به‌و هۆیه‌وه داهاتێكى زۆر ده‌چێته ده‌ره‌وه‌ى وڵات، ئایا به‌هه‌ده‌ردان نییه؟\nعیزه‌ت سابیر: هه‌موو ئه‌و شمه‌كانه‌ى به‌كارت نه‌هێنا و توانیت بژیت پێیده‌وترێت ناگرنگ، شمه‌كى گرنگ كاتێك راسته به‌كارى بهێنیت كه پاشه‌كه‌وتێكى باشت هه‌بێت، داوا ده‌كه‌م هاوڵاتییان ته‌نها له‌سه‌ر مووچه‌كه‌یان خه‌رجى جوانكاریى نه‌كه‌ن، به‌ڵكو كاتێك كه پاشه‌كه‌وتێكى باشیان هه‌بێت.\nدواڕۆژ: كێ ده‌توانێت باشترین ژیان بژى ئه‌وانه‌ى له كه‌رتى تایبه‌تن یان گشتى؟\nعیزه‌ت سابیر: باشترین پلان ئه‌وه‌یه به كه‌مترین خه‌رجى خۆشگوزه‌رانى دابین بكه‌یت، ئه‌وانه‌ى له كه‌رتى گشتیدان به‌رچاویان روونه تا 50 ساڵى تر چه‌ند مووچه وه‌رده‌گرن به‌ڵام چانسى زۆربوونى مووچه له كه‌رتى تایبه‌ت خێراتره، بۆیه تاچه‌ند ده‌توانن هاوڵاتییان له كه‌رتى تایبه‌ت.


لە نێوان دادگاکەی جیمی کۆمیدیی و دادگاکەی سەردەشتی رۆژنامەنووس.\nئەمرۆ دادگای شاری سدنی تەبریەی هونەرمەندی کۆمیدی ئوسترالی جیم بازوبی کرد بەهۆی ئەوەی بزنەکەی کە ناوی (تیس)ە لە بەناوبانگترین شوینی گەشتیاری سدنی - زە رۆکس - گوڵی قەراغ شەقامەکانی خواردوە و لەو کاتەشدا پۆلیس چاوی لی بوە بۆیەش پۆلیس داوای لەسەر تۆمار کرد بۆ سزادانی کە دەبو ٤٤٠ دۆلار بدات گەر دادگا سزاکەی بەسەرتیسدا دا بسەپاندایە .بەلام دادوەر سەرەرای شایەد عیانی خودی پۆلیس لە وەلامییاندا ووتی بەهۆی ئەوەی نازانری کە ئاخۆ جیم هانی تیسی داوە گوڵەکان بخوات یان نا بۆیە ناکری سزای بەسەردا بسەپینری.بەم شیوەیە ئەمرۆ هەواڵی دادگاکردن و تەبریەی تیسی بزن ،کە جیم کلاویکی رەنگاورەنگی کردبوە سەرو لە دادگا بە سەربەزی یەو هاتە دەرەوە، بووە سەر دیری هەواڵی گەرمی هەمو دەزگاکانی راگەیاندن.\nهەڵبەت ئەم دادگایەی تیس دادگایەکی تری خۆمانی بە بیر هینامەوە هەر لە شاری سدنی کە لە مانگی ئایاری ١٩٩٩ کاتی نارەزایەتیمان دەربری لە دژی تاوانی رفاندنە نیو دەوڵەتی یەکەی عەبدوڵا ئوجالان لەبەردەم کونسلگەری تورکیا لە سدنی و لە ئاکامدا تیکهەڵچون لە نیوان هاوری یان ئیمەو پۆلسدا روویدا.بەو هۆیەوە پۆلیسی نهینی ئوسترالی -ئازیو- ٣ کەس لەبەشداربونی نارەزایەتی یەکەی دابە دادگا بە بەهانەی ئەوەی گوایە ئەو کەسانە کامیرایان لە دەست پۆلیسەکان بە زۆر وەرگرتوە.بەڵام دادگاکە داواکەی پۆلسی رەتکردەوەو هیچ سزایەکی نەسەپاند بەسەریاندا.\nجا گەر بەراوردیکی خیرا بکەین لە نیوان ئەم دادگایانەو دادگای هەولیر کە تا ئیستا چەند دانیشتنی کردوە بۆ دادگایی کردنی رۆژنامەنوس سەردەشت عوسمان جیاوازی ئاسمان و ریسمان دەبینین.\nلەهەردو دادگاکەی سدنی داواکار و شایەد خودی پۆلیسە .بەڵام داوەرو دادگا نەچوە ژیر باری سزادانی کەسیانەوە.کە دیارە پۆلس وەک دەزگایەکی دەوڵەتی هەمو کەس دەزانی کە چ جیوشوینیکی هەیە لە روانگەی دەوڵەتو دامودەزگاکانی یەوەو بە پاریزەری یاسا دادەنریت.\nبەلام دادگاو داوەرانی هەولیر بی ئەوەی یەک شایەدی راستەقینەیان هەبیت و یەکسەرە دەیانەوی تومەتی تیرۆر بدەنە پاڵ سەردەشت لە کاتیکدا ئەوەندەی بەڵگە هەیە کە ئەو لە لایەن کۆمەڵی کەسەوە رفینراون و پاشان بەناو دەیان بازگەدا براوەو لە شاریکی تر تیرۆر کراوە کەچی ئیستا دەیانەوی کەسی تیرۆر کراو بکەن بە تیرۆریست یان لانی کەم بە هاوکارانی تیرۆریستەکان بە پیی ئەو قسانەی گوایە لە کەسیکی دەسگیر کراو وەریان گرتوە گوایە دەستی هەیە لە کوشتنی سەردەشتدا!!\nدیارە ئەم سیناریویانە لە کاتیکدا ساز دەدریت کە رای گشتی کوردستان ئەوە دەزانی کە سەردەشت لەسەر جەند نوسینیکی رەخنە ئامیز لە پارتی و بنەمالەی بارزانی تیرۆر کراوەو تا ئیستا بە قسەی کۆمەلی بەرپرسانی پارتی و یەکیتیش کە دەلین کەس قەبول ناکات قسە بە ناموسی بوتریت ئەمەش وەک بەهانەیەک گوایە سەردەشت قسەی بە ناموسی بنەمالەی بارزانی وتوە ئەمەش خۆی لە خۆیدا هیماو بەڵگەیە بۆ ئەوەی بەڵی رایە گشتی یەکەی خەڵک دروستە کە دەستی تاوان دریژ دەکەن بۆ پارتی.\nبەڵام بیگومانە ئەوەی خاڵی جیا کەرەوەی ئەم دوو دادگایەیە ئەوەیە کە ئەو دادگایەی کە بۆ دادگا کردنی سەردەشت پیکهاتوە دادگایەکی تەواو ناسەربەخۆو بی دادو تەنانەت ئەو دادوەرانەش کە بەشداری ئەو دادگایە دەکەن نەک هەر دادپەروەر نین بەڵکو بەشیکن لە دەسەڵاتی سەرکوتگەری ئەو دەسەڵاتە.\nلە نیوان ئەم دادگایانەدا پرسیار ئەوەیە بۆ دەبیت کەسیکی تیرۆر کراوی وەک سەردەشت سەرەرای ئەو تاوانەی کە دەرهەقی کراوە هیشتا دەبیت لە جیاتی بەرزو بەریز راگرتنی دەبیت کەس و کاری بکەویتە بە هەرەشەو ترسو تۆقاندن لە لایەکەوە لە لایەکی تریشەوە بینەوە بەردەی ریکەوتن بە پلەو پایەو پارە کە تا ئیستا بە هیچ شیوەیەک کەسو کاری نەکەوتونەتە گرتنەبەری هیچ ریگایەکەوە کە پارتی و دەسەلاتەکەی گرتویانەتەبەر لە دژی کەسو کاری سەردەشت.\nبۆیە بە هەمو پیوانەکان و بەڵگەکان پارتی خۆی دەستی هەیە لەم تاوانەداو ئیستاش دەیەوی لە ریگای سیناریوی دادگایەکی گاڵتەجاری بە گولەیەک دوو نیشان بپیکی .یانی هەم خۆیان لەو تاوانە تەبریە بکەن و ئازاد بینە دەرەوە هەم سەردەشت بە تیرۆریست بناسینن.بیگومان لە سەرگرتنی ئەم سیناریویانەش ئەوە یانی بیئاکام مانەوەی تەواوی ئەو نارەزایەتی یانەی کە دژی کوشتنی سەردەشت و دەسەڵاتەکەی پارتی بەریوە چو.دیارە ئەمەش خۆی لە خۆیدا سەرکوتی ئازادی و مافەکانی خەلکی یە.\nبۆیە خەڵکی ئازادیخوازی کوردستان، بە تایبەتی نوسەران و رۆژنامەنوسان رۆشنبیران و هەلسوراوانی سیاسی و بەرگریکارانی مافەکانی مرۆڤ، نابیت ریگە بەسەرگرتنی ئەم سیناریو گاڵتەجارانەیە بدەن کە ناویان ناوە دادگاو بە سەربەخۆ ناوی دەبەن.وە دەبیت دریژە بە نارەزایەتی یەکان بدریت بە هەمو شیوازیک بۆ هەلوەشاندنەوەی ئەو دادگا گالتەجاری یەوە پیکهینانی دادگایەکی سەربەخۆ و ئاشکرا کردنو سزادانی بکوژانی سەردەشت عوسمان.\nماڵپه‌ڕی موزه‌فه‌ر عه‌بدوڵا